text:
Ɛyɛ Ampa sɛ Obi Gyae Mo Som no a, Mo ne no Mmɔ Bio?
Ɛtɔ da a, Yehowa Danseni bi a wabɔ asu gyae asɛnka kɔ, na ebi wɔ hɔ mpo a, ɔde nkakrankakra twe ne ho fi ne nuanom Kristofo ho. Sɛ obi te saa a yɛmpo no. Yɛyɛ nhyehyɛe mpo boa no ma ɔsan gyina ne nan so wɔ ɔsom no mu bio.
Sɛ obi yɛ bɔne kɛse bi a, ɛnyɛ sɛ yɛtee ara na yɛatu no afi asafo no mu. Nanso ɛtɔ da a, Ɔdansefo bi a wabɔ asu hyɛ da sɛ ɔremfa Bible mmara mmɔ ne bra, na mmom bɔne ara na ɔde asi n’ani so sɛ ɔbɛyɛ, na onnu ne ho nso. Ɛba saa a, ɛnde wobetu no afi asafo no mu na obiara ne no remmɔ. Bible ka no pefee sɛ: “
Munyi ɔbɔnefo no mfi mo mu.”—1 Korintofo 5:13.
Sɛ wotu ɔbarima bi fi asafo no mu na ne yere ne ne mma da so ara yɛ Yehowa Adansefo nso ɛ? Ɛba saa a, abusua no ne no nni hwee yɛ wɔ ɔsom mu bio, nanso wɔne no ntwa abusua mu. Aware no rengu, na ɔne n’abusua bɛkɔ so atena ayɛ biribiara pɛpɛɛpɛ.
Sɛ wotu obi fi asafo no mu a, obetumi akɔ adesua a yɛyɛ no bi. Sɛ ɔpɛ nso a, asafo mu mpanyimfo no betumi de Bible atu no fo. Nea enti a wɔyɛ saa ne sɛ ɛbɛboa no ama wasiesie n’akwan asan abɛyɛ Yehowa Danseni bio. Sɛ wotu obi fi asafo no mu na ɔsesa n’akwan de kyerɛ sɛ afei de, n’ani abere paa sɛ ɔde Bible bɛbɔ ne bra a, yɛsan gye no ba asafo no mu bio.


c: text/html

text:
“Hena Koraa Ne Akoa Nokwafo ne Ɔbadwemma” No?
“Hena koraa ne akoa nokwafo ne ɔbadwemma a ne wura de no asi n’asomfo so . . . no?”—MAT. 24:45.
1, 2. Henanom na Yesu nam wɔn so rema yɛn aduan nnɛ? Adɛn nti na ehia sɛ yehu wɔn a ɔnam wɔn so ma yɛn aduan no?
ONUAWA bi kyerɛw krataa kɔmaa anuanom a wɔwɔ Yehowa Adansefo adwumayɛbea ti de kyerɛɛ wɔn adwuma no ho anisɔ. Ne krataa no mu nsɛm bi ni: “Anuanom, sɛ mese mereka mpɛn dodow a makenkan asafo nhoma bi aka sɛ ‘eyi deɛ wɔkyerɛw maa me’ a, anka adagyew bɛbɔ me.” Wonkaa biribi saa pɛn? Yɛn mu pii aka saa pɛn. Ɛsɛ sɛ eyi yɛ yɛn nwonwa anaa? Dabi.
2 Yesu aka sɛ ɔbɛma yɛn aduan. Ampa ara yenya honhom fam aduan bere ano, na eyi yɛ adanse a ɛkyerɛ sɛ Yesu a ɔyɛ asafo no Ti no redi ne bɔhyɛ so. Ɛnde, henanom na ɔnam wɔn so ma yɛn aduan? Bere a Yesu reka ne mmae ho asɛm no, ɔkae sɛ ɔbɛma “akoa nokwafo ne ɔbadwemma” no ama n’asomfo “aduan bere a ɛsɛ mu.” * (Monkenkan Mateo 24:45-47.) Enti Yesu nam akoa kuw no so ma n’akyidifo anokwafo aduan wɔ awiei bere yi mu. Ehia sɛ yehu wɔn a wogyina hɔ sɛ akoa nokwafo no. Efisɛ aduan a yenya fi akoa nokwafo no hɔ na ɛboa yɛn ma yɛsom Onyankopɔn yiye na yɛne ne ntam yɛ papa.—Mat. 4:4; Yoh. 17:3.
3. Bere bi a atwam no, dɛn na yɛka faa mfatoho a ɛfa akoa nokwafo no ho wɔ yɛn nhoma ahorow mu?
3 Ɛnde, yɛbɛte Yesu mfatoho a ɛfa akoa nokwafo no ho ase sɛn? Bere bi a atwam no yɛkaa wɔ yɛn nhoma ahorow mu sɛ Pentekoste 33 Y.B. mu na Yesu de akoa nokwafo no sii n’asomfo so. Yɛkyerɛkyerɛɛ mu sɛ akoa no gyina hɔ ma Kristofo a wɔasra wɔn a wɔwɔ asase so nyinaa fi Pentekoste 33 Y.B. mu. Yɛkae nso sɛ ‘asomfo’ no gyina hɔ ma Kristofo nkorɛnkorɛ a wɔasra wɔn. Afei nso na yegye di sɛ 1919 na Yesu de akoa nokwafo no sii “nea ɔwɔ nyinaa so,” kyerɛ sɛ Ahenni ho nneɛma a ɔwɔ wɔ asase so nyinaa. Nanso bere a yegyee bere san tweetwee asɛm no mu na yɛbɔɔ ho mpae no, yehui sɛ ehia sɛ yɛyɛ nsakrae bi wɔ yɛn ntease mu—kyerɛ sɛ, ntease a yɛwɔ wɔ Yesu mfatoho a ɛfa akoa nokwafo ne ɔbadwemma ho no, ɛsɛ sɛ yɛsesa mu. (Mmeb. 4:18) Momma yɛmpɛɛpɛɛ mfatoho no mu na yɛnhwɛ sɛnea ɛfa yɛn nyinaa ho—wɔn a wɔwɔ anidaso sɛ wɔbɛkɔ soro ne wɔn a wɔbɛtena asase so nyinaa.
BERE BƐN NA MFATOHO NO BAAM?
4-6. Adɛn nti na yebetumi aka sɛ efi 1914 na Yesu mfatoho a ɛfa akoa nokwafo no ho fii ase baam?
4 Nsɛm foforo a ɛwɔ Mateo ti 24 ma yehu sɛ mfatoho a ɛfa akoa nokwafo ne ɔbadwemma ho no amfi ase amma mu wɔ Pentekoste 33 Y.B. mu, na mmom awiei bere yi mu. Momma yɛnhwɛ nea ɛwɔ Kyerɛwnsɛm no mu a ɛma yɛka saa.
5 Yesu hyɛɛ ne “mmae ne bere a ɛwɔ hɔ yi awiei ho sɛnkyerɛnne” ho nkɔm, na mfatoho a ɛfa akoa nokwafo no ho no ka nkɔmhyɛ no ho. (Mat. 24:3) Nkɔmhyɛ no fã a edi kan wɔ Mateo 24:4-22, na ɛwɔ mmamu abien. Ne fã a edi kan baa mu fi afe 33 Y.B. kosi 70 Y.B. mu. Nanso ne fã kɛse no ara nya mmamu wɔ yɛn bere yi so. So eyi kyerɛ sɛ nea Yesu ka faa akoa nokwafo no ho nso wɔ mmamu abien? Dabi, ɛnte saa.
6 Nsɛm a Yesu kae wɔ Mateo 24:29 ne nea ɛtoa so nyinaa fa yɛn bere yi ho titiriw. (Monkenkan Mateo 24:30, 42, 44.) Bere a ɔreka ahohiahia kɛse no ho asɛm no, ɔkae sɛ nkurɔfo ‘behu sɛ onipa Ba no nam ɔsoro mununkum mu reba.’ Afei nso ɔkaa nea enti a ɛsɛ sɛ wɔn a wɔte nna a edi akyiri yi mu no wɛn. Ɔkae sɛ: “Munnim da ko a mo Wura bɛba,” na “dɔn a mo ani nna so mu na onipa Ba no bɛba.” * Bere a Yesu ano gu so reka nneɛma a ebesisi nna a edi akyiri yi mu no ara na ɔkaa mfatoho a ɛfa akoa nokwafo no ho no. Enti yebetumi aka sɛ efi 1914 a nna a edi akyiri no fii ase no na nea Yesu ka faa akoa nokwafo no ho fii ase baam. Nkyerɛkyerɛmu a ɛte saa tɔ asom. Adɛn ntia?
7. Bere a otwabere no fii ase no, asɛmmisa bɛn na ɛsɔree, na dɛn ntia?
7 San susuw asɛmmisa yi ho: “Hena koraa ne akoa nokwafo ne ɔbadwemma” no? Asomafo no bere so no, na obiara nhaw ne ho mmisa saa asɛm no. Yehui wɔ adesua a edi eyi anim mu sɛ na asomafo no tumi yɛ anwonwade, na na wotumi mpo de honhom kronkron akyɛde ma afoforo. Ɛno yɛ adanse a ɛkyerɛ sɛ na Yehowa taa wɔn akyi. (Aso. 5:12) Enti ɛbɛyɛ dɛn na obi ahaw ne ho abisa sɛ, ‘Hena koraa na Kristo apaw no sɛ onni yɛn anim?’ Nanso eduu 1914 no na nneɛma asesa. Otwabere no fii ase saa afe no. Afei de na bere aso sɛ woyiyi nwura bɔne no fi awi (anaa ayuo) no mu. (Mat. 13:36-43) Bere a twabere no fii ase no, asɛmmisa yi sɔree: Esiane sɛ na atoro Kristofo pii kyerɛ sɛ wɔyɛ Yesu akyidifo ankasa nti, na ɛbɛyɛ dɛn na wɔahu wɔn a wɔyɛ awi anaa Kristofo a wɔasra wɔn no? Mfatoho a ɛfa akoa nokwafo no ho ma yenya asɛm no ho mmuae. Ɛma yehu sɛ Kristo akyidifo a wɔasra wɔn no na wobenya honhom fam aduan adi amee.
HENA NE AKOA NOKWAFO NE ƆBADWEMMA NO?
8. Adɛn nti na ɛfata sɛ akoa nokwafo no yɛ Kristofo a wɔasra wɔn?
8 Akoa nokwafo no yɛ Kristofo a wɔasra wɔn. Wɔfrɛ saafo no “adehye asɔfokuw,” na wɔde ahyɛ wɔn nsa sɛ wɔnka “nea ɔfrɛɛ [wɔn] fii sum mu baa ne hann nwonwaso mu no nneyɛe pa nkyerɛ.” (1 Pet. 2:9) Enti “adehye asɔfokuw” yi ara na yɛhwɛ kwan sɛ wɔde nokware no bɛkyerɛkyerɛ wɔn mfɛfo gyidifo.—Mal. 2:7; Adi. 12:17.
9. Kristofo a wɔasra wɔn nyinaa na wɔbom yɛ akoa nokwafo no anaa? Kyerɛkyerɛ mu.
9 Kristofo a wɔasra wɔn a wɔwɔ asase so nyinaa na wɔbom yɛ akoa nokwafo no anaa? Dabi. Nokwasɛm ne sɛ ɛnyɛ wɔn a wɔasra wɔn nyinaa na wɔde honhom fam aduan ma wɔn mfɛfo gyidifo wɔ wiase nyinaa. Kristofo a wɔasra wɔn no bi yɛ asafo mu asomfo anaa mpanyimfo wɔ wɔn asafo mu. Wɔkɔ nkurɔfo fie kɔkyerɛkyerɛ wɔn, na wɔkyerɛkyerɛ wɔ wɔn asafo mu nso. Afei nso akwankyerɛ biara a efi yɛn asafo no ti ba no, wogye tom de yɛ adwuma. Nanso wɔnka wɔn a wɔde honhom fam aduan ma anuanom wɔ wiase nyinaa no ho. Bio, wɔn a wɔasra wɔn no bi yɛ anuanom mmea a wɔbrɛ wɔn ho ase, enti ɛnyɛ ade a wɔbɛsɔre sɛ wɔrekyerɛkyerɛ wɔ asafo no mu.—1 Kor. 11:3; 14:34.
10. Hena ne akoa nokwafo ne ɔbadwemma no?
10 Ɛnde, hena ne akoa nokwafo ne ɔbadwemma no? Akoa no ne Kristofo kakraa bi a wɔasra wɔn a wosiesie honhom fam aduan ma wɔn mfɛfo gyidifo wɔ Kristo mmae mu no. Eyi ne ɛsa a Yesu twa too hɔ no hyia: Ɔfaa nnipa kakraa bi so maa mpempem aduan. Nna a edi akyiri yi nyinaa, anuanom a wɔasra wɔn a wɔyɛ akoa nokwafo no abom ayɛ adwuma wɔ Yehowa Adansefo adwumayɛbea ti. Akoa nokwafo no ne Yehowa Adansefo Akwankyerɛ Kuw no. Nanso hyɛ no nsow sɛ Yesu mfatoho no mu no, wanka “nkoa” na mmom “akoa.” Eyi kyerɛ sɛ ɛnyɛ nnipa nkorɛnkorɛ ho asɛm na na ɔreka, na mmom nnipa bi a wɔaka abom reyɛ adwuma sɛ kuw biako. Enti gyinae biara a Akwankyerɛ Kuw no besi no, kuw no na ɛka bom si.
HENANOM NE ‘ASOMFO’ NO?
11, 12. (a) Dwumadi abien bɛn na ɛhyɛ akoa nokwafo ne ɔbadwemma no nsa? (b) Bere bɛn na Yesu de akoa nokwafo no sii n’asomfo so, na hena na ɔpaw no?
11 Yɛnhyɛ no nsow sɛ Yesu mfatoho no mu no, ɔkae sɛ akoa nokwafo ne ɔbadwemma no bɛhwɛ dwumadi abien so. Nea edi kan, Bible ka sɛ ɔde no “asi n’asomfo so.” Nea ɛto so abien, Yesu kae sɛ “ɔde no besi nea ɔwɔ nyinaa so.” Esiane sɛ mfatoho yi nya ne mmamu wɔ awiei bere yi mu nti, yebetumi aka sɛ bere a Yesu bɛyɛɛ ɔhene wɔ 1914 mu akyi na ɔde dwumadi abien no nyinaa hyɛɛ akoa no nsa.
12 Ɛnde, bere bɛn na Yesu de akoa nokwafo no sii n’asomfo so? Sɛ yebetumi abua asɛm yi a, ɛsɛ sɛ yebu kɔmpɔ hwɛ nea esii 1914, bere a twabere no fii ase no. Sɛnea yɛahu no, saa bere no akuw pii bɔɔ wɔn ho nsammrane sɛ wɔyɛ Kristofo. Enti na kuw bɛn na Yesu begye atom na wapaw akoa nokwafo no afi mu? Bere a Yesu ne n’Agya bɛhwɛɛ sɛnea nneɛma te wɔ asɔrefie hɔ fi 1914 kosi 1919 mfiase no wohuu Kristofo anokwafo no. * (Mal. 3:1) Yehowa ne Yesu huu Bible Asuafo anokwafo kakraa bi a wɔn ani gye Yehowa ne n’Asɛm ho, na wɔn bo tɔɔ wɔn yam. Ná ehia sɛ Bible Asuafo no ankasa ho tew, na wɔbrɛɛ wɔn ho ase ma wɔtew wɔn ho. (Mal. 3:2-4) Na Bible Asuafo anokwafo no yɛ nokware Kristofo ampa. Afe 1919 no, Kristofo a wɔasra wɔn yi maa wɔn homene so. Saa bere no na Yesu paw mmarima a wɔfata fii wɔn mu yɛɛ wɔn akoa nokwafo ne ɔbadwemma no, na ɔde wɔn sii n’asomfo so.
13. Ɛhefo ne asomfo no, na dɛn ntia?
13 Ɛnde, henanom ne asomfo no? Yebetwa no tiaa a, eyinom ne wɔn a wɔn nsa ka honhom fam aduan no. Bere a nna a edi akyiri no fii ase no, na asomfo no nyinaa yɛ Kristofo a wɔasra wɔn. Nanso akyiri yi, nguan foforo mu nnipakuw kɛse no bɛkaa asomfo no ho. “Kuw biako” na ɛhyɛ Kristo ase, na seesei wɔn a wɔdɔɔso wom paa ne nguan foforo no. (Yoh. 10:16) Honhom fam aduan a akoa nokwafo no siesie no ara na akuw abien yi nyinaa di. Akwankyerɛ Kuw no mufo a ɛnnɛ wɔka bom yɛ akoa nokwafo ne ɔbadwemma no nso ɛ? Anuanom yi nso hia honhom fam aduan. Enti wogye tom sɛ ankorankoro a wɔwɔ kuw no mu ka asomfo no ho, sɛnea Yesu akyidifo anokwafo a aka nyinaa ka ho no.
14. (a) Dɛn na wɔde ahyɛ akoa nokwafo no nsa sɛ ɔnhwɛ so? Nneɛma bɛn saa na ɔhwɛ so? (b) Kɔkɔbɔ bɛn na Yesu de maa akoa nokwafo ne ɔbadwemma no? (Hwɛ adaka a wɔato din, “Sɛ Akoa Bɔne No . . .”)
14 Yesu de adwumasono bi ato akoa nokwafo ne ɔbadwemma no mmati so. Bible mmere mu no, sɛ akoa bi di nokware a, na ne wura ma ɔhwɛ ne fie. (Luka 12:42) Enti wɔde gyidi fie ahyɛ akoa nokwafo ne ɔbadwemma no nsa sɛ ɔnhwɛ so. Nneɛma a ɔhwɛ so no bi ne Yehowa ahyehyɛde no agyapade, asɛnka adwuma, amansin ne amantam nhyiam. Bio nso ɔhwɛ ma wotintim Bible ho nhoma a yɛde kɔ asɛnka ne nea yɛn ankasa sua wɔ fie ne asafo nhyiam ase. Asomfo no bɔ mmɔden sɛ wobedi honhom fam aduan biara a akoa no de ma.
OWURA NO DE NO “BESI NEA ƆWƆ NYINAA SO”
—BERE BƐN?
15, 16. Bere bɛn na Yesu de akoa nokwafo no besi nea ɔwɔ nyinaa so?
15 Bere a Yesu reka adwuma a ɛto so abien a ɔde bɛhyɛ akoa no nsa no, ɔkae sɛ “ɔde no besi nea ɔwɔ nyinaa so.” Bere bɛn na Yesu bɛyɛ saa? Yesu kae sɛ: “Anigye ne akoa a ne wura bɛba abehu sɛ ɔreyɛ saa! Nokwarem mise mo sɛ, Ɔde no besi nea ɔwɔ nyinaa so.” (Mat. 24:46, 47) Hyɛ no nsow sɛ bere a Yesu aba abehu sɛ akoa no ‘reyɛ saa,’ kyerɛ sɛ ɔrema n’asomfo honhom fam aduan no na ɔde no besi nea ɔwɔ nyinaa so. Enti sɛ ɔde adwuma a edi kan no hyɛ akoa no nsa a, bere bi betwam ansa na ɔde nea ɛto so abien no ahyɛ ne nsa. Sɛ yebehu ɔkwan a Yesu bɛfa so de akoa no asi nea ɔwɔ nyinaa so ne bere a ɔbɛyɛ saa a, ehia sɛ yehu nneɛma abien bi. Ɛsɛ sɛ yehu bere a ɔbɛba ne “nea ɔwɔ nyinaa” no.
16 Bere bɛn na Yesu bɛba? Kyerɛwnsɛm no ankasa bua. Kae sɛ ansa na Yesu reka sɛ ɔde akoa no besi nea ɔwɔ nyinaa so no, na wadi kan aka ne ‘ba’ ho asɛm. Kae nso sɛ ne ‘ba’ a wɔaka ho asɛm wɔ ha no fa bere a ɔbɛba abebu abɔnefo atɛn na wasɛe wɔn wɔ wiase nhyehyɛe no awiei ho. * (Mat. 24:30, 42, 44) Enti ‘ba’ a Yesu “reba” de akoa nokwafo no abesi nea ɔwɔ nyinaa so no bɛbam wɔ ahohiahia kɛse no mu.
17. Dɛn saa na Yesu wɔ?
17 Ɛnde, dɛn ne ‘nea Yesu wɔ nyinaa’ no? Yesu kae sɛ ɔde akoa no “besi nea ɔwɔ nyinaa so.” Wanka sɛ nea ɔwɔ wɔ asase so nyinaa. Eyi kyerɛ sɛ nea ɔwɔ wɔ soro nso ka ho. Nokwasɛm ne sɛ Yesu wɔ tumi kɛse wɔ soro. Ɔkae sɛ: “Wɔde tumi nyinaa ama me wɔ ɔsoro ne asase so.” (Mat. 28:18; Efe. 1:20-23) Seesei sɛ yɛreka nea Yesu wɔ a, Mesia Ahenni no ka ho. Efi 1914 na wɔde Ahenni no maa no, na n’akyidifo a wɔasra wɔn benya Ahenni no mu kyɛfa.—Adi. 11:15.
18. Dɛn na ɛbɛma Yesu ani agye ho sɛ ɔde akoa no besi nea ɔwɔ nyinaa so?
18 Sɛ yɛhwɛ nea yɛabobɔ so abedu yi a, dɛn na yebetumi aka? Sɛ Yesu ba bebu atɛn wɔ ahohiahia kɛse no mu a, obehu sɛ akoa nokwafo no reyɛ adwuma a ɔde hyɛɛ ne nsa no pɛpɛɛpɛ, kyerɛ sɛ ɔrema n’asomfo honhom fam aduan bere a ɛsɛ mu. Afei Yesu de adwuma a ɛto so abien no bɛhyɛ akoa no nsa, kyerɛ sɛ, ɔde no besi nea ɔwɔ nyinaa so. Yesu de nea ɔwɔ nyinaa bɛhyɛ akoa nokwafo no nsa bere a wɔanya wɔn soro akatua na wɔne Kristo redi ade no.
19. Akoa nokwafo no benya akatua kɛse wɔ soro asen wɔn mfɛfo a wɔasra wɔn no anaa? Kyerɛkyerɛ mu.
19 Akoa nokwafo no benya akatua kɛse wɔ soro asen wɔn mfɛfo a wɔasra wɔn no anaa? Dabi. Ɛtɔ da a, obi betumi de ade bi ahyɛ nnipa kakraa bi bɔ wɔ bere bi mu, nanso akyiri yi afoforo betumi anya mu kyɛfa. Ɛho nhwɛso ne asɛm a Yesu ka kyerɛɛ n’asomafo anokwafo 11 anadwo a ade rebɛkye ma wawu no. (Monkenkan Luka 22:28-30.) Yesu hyɛɛ saa mmarima kakra yi bɔ sɛ wɔn nokwaredi nti, akatua pa bi da hɔ retwɛn wɔn. Ɔne wɔn bedi ade wɔ n’Ahenni mu. Nanso mfe bi akyi no, Yesu kyerɛe sɛ 144,000 no nyinaa bɛtena nhengua so ne no adi ade. (Adi. 1:1; 3:21) Saa ara na ɔhyɛɛ bɔ wɔ Mateo 24:47 sɛ ɔde nea ɔwɔ nyinaa bɛhyɛ mmarima kakraa bi nsa, kyerɛ sɛ wɔn a wɔasra wɔn a wobom yɛ akoa nokwafo no. Nanso sɛ yɛreka a, 144,000 no nyinaa ne Yesu bedi tumi wɔ soro.—Adi. 20:4, 6.
20. Adɛn nti na Yesu paw akoa nokwafo no? Dɛn na woasi nketekrakye sɛ wobɛyɛ?
20 Sɛnea asomafo no bere so Yesu faa nnipa kakraa bi so maa mpempem aduan no, saa ara na ɛnnɛ nso ɔnam akoa nokwafo ne ɔbadwemma no so rema nnipa pii aduan. Yesu paw akoa nokwafo no sɛ ɔmma n’akyidifo anokwafo honhom fam aduan daa wɔ nna a edi akyiri yi nyinaa mu. Wɔn a wɔasra wɔn ne nguan foforo no nyinaa hia saa aduan no. Ɛnde, momma yensi nketekrakye sɛ yɛbɛkɔ so abata wɔn a wɔasra wɔn a wɔyɛ akoa nokwafo ne ɔbadwemma no ho. Yɛyɛ saa a, ɛkyerɛ sɛ yɛn ani sɔ nea Yesu nam wɔn so reyɛ no.
^ nky. 2 Nkyekyɛm 2: Na Yesu adi kan ayɛ mfatoho a ɛte saa ara, na ɔfrɛɛ “akoa” no “ofiehwɛfo,” na ɔfrɛɛ “n’asomfo” no “n’asomfo kuw.”—Luka 12:42-44.
^ nky. 6 Nkyekyɛm 6: Kristo ‘ba’ (Hela, er′kho·mai) nko, ɛnna ne “mmae” (pa·rou·si′a) nko. Ne mmae no fi ase ansa na waba abebu atɛn.
^ nky. 12 Nkyekyɛm 12: Hwɛ adesua asɛm a wɔato din “Hwɛ! Me Ne Mo Wɔ Hɔ Nna Nyinaa” wɔ Ɔwɛn-Aban yi kratafa 10-12, nkyekyɛm 5-8.
^ nky. 16 Nkyekyɛm 16: Hwɛ adesua asɛm a wɔato din “Ka Kyerɛ Yɛn, Bere Bɛn na Eyinom Bɛba Mu?” wɔ Ɔwɛn-Aban yi kratafa 7-8, nkyekyɛm 14-18.

robotstxt: allowed

filter: keep


text:
ASETENAM NSƐM
Me Papa Fii Mu
—Minyaa Papa Foforo
WƆWOO me papa wɔ Graz, Austria, afe 1899, enti bere a Wiase Ko I fii ase no na ɔyɛ aberantewa. Bere a Wiase Ko II pae gui afe 1939 no, wɔde no kaa German asraafo ho kɔɔ ɔko no bi. Wokum no wɔ ɔko bi mu wɔ Russia 1943. Saa na ɛyɛe a me papa fii mu. Saa bere no na madi mfe mmienu pɛ, enti manhu me papa. Ade a na ɛyɛ me yaw paa ne sɛ mehu sɛ me mfɛfo sukuufo wɔ papa na minni bi. Meyɛ aberantewaa no misuaa yɛn soro Agya no ho ade, na mihui sɛ ɔyɛ Agya a ɔwɔ hɔ daa. Eyi kyekyee me werɛ.
MEDE ME HO KƆBƆƆ SCOUTFO
Midii mfe nson no, mede me ho kɔbɔɔ Scoutfo (Boy Scouts). Ɔsraani panyin bi a ɔde Robert Stephenson Smyth Baden-Powell na ɔtew saa kuw yi afe 1908 wɔ Great Britain. Ekuw yi wɔ nkorabata wɔ wiase afanan nyinaa. Afe 1916 mu no, ɔtew kuw foforo maa mmarimaa nkumaa. Ekuw no din de Wolf Cubs (anaa Cub Scouts).
Ná yɛtaa tu kwan Memeneda ne Kwasida kɔbɔ sese wɔ wuram. Nea na ɛyɛ me anika paa ne sɛ yɛakodu hɔ na yɛasi ntamadan a yɛbɛda mu, na yɛahyɛ yɛn kuw no ntade. Bere a kyene gyina mu no, na yɛrebɔ nsra. Ade baako a na m’ani gye ho paa ne sɛ me ne me mfɛfo Scoutfo asɔ gya anwummere na yɛreto dwom twa ho hyia na yɛredi agorɔ wɔ wuram hɔ. Yehuu wuram nneɛma bebree, na ɛmaa mihui sɛ Ɔbɔadeɛ no nsaano adwuma yɛ fɛ.
Wɔka kyerɛ Scoutfo sɛ wɔnhwɛ sɛ wɔbɛyɛ adepa bi da biara da. Yehyia yɛn yɔnko Scoutni a, na yɛn nkyia ne sɛ “Yɛayɛ Krado.” Na mepɛ saa nkyia no paa. Mmerantewa bɛboro ɔha na na yɛwɔ kuw no mu. Na emu fã yɛ Katolekfo, ɛnna ɛfa yɛ Protestantfo; baako pɛ na na ɔyɛ Buddhani.
Efi 1920 reba no, ɛwɔ hɔ wɔ hɔ ara Scoutfo a wofi aman ahorow so hyiam di dwuma ahorow. Mekɔɔ nhyiam ahorow yi bi. Emu baako ne nea yɛyɛe wɔ Bad Ischl, Austria, wɔ August 1951. Foforo nso a mekɔe ne nea yɛyɛe wɔ Sutton Park, Birmingham, England, wɔ August 1957. Scoutfo bɛyɛ 33,000 fi aman 85 so baa Birmingham nhyiam no bi, na bɛhwɛadefo bɛyɛ 750,000 nso baa hɔ. England hemaa Elizabeth mpo baa hɔ bi. Na Scoutfo a wɔwɔ wiase nyinaa abɛyɛ sɛ me nuanom. Nanso na minnim sɛ sɛɛ merebenya anuanom a wɔsen saa koraa, nnipa a wɔdɔ Onyankopɔn.
MIHYIAA YEHOWA DANSEFO BI
Ná misua adwuma wɔ hotɛl bi adidibea. Wɔfrɛ hotɛl no Grand Hotel Wiesler; ɛwɔ Graz, Austria. Bere a merebewie adesua no 1958 no, me yɔnko dwumayɛni bi a ɔde Rudolf Tschiggerl dii m’adanse. Na mentee nokware no ho hwee da. Odii kan ne me susuw Baasakoro nkyerɛkyerɛ no ho, na ɔkae sɛ enni Bible mu. Me nso meka kyerɛɛ no sɛ ɛwɔ Bible mu, enti nea ɔreka no nyɛ nokware. Na mepɛ me yɔnko no asɛm enti meyɛe sɛ mɛboa no ma wasan akɔ Katolek Asɔre.
Na yɛtaa frɛ Rudolf sɛ Rudi. Ɔyɛe sɛ ɔbɛma me Bible. Meka kyerɛɛ no sɛ Katolek Bible na mepɛ. Enti ɔmaa me bi na mifii ase kanee. Merekan no, mihui sɛ Rudi de kratawa bi a Watchtower Society no atintim ahyɛ mu. M’ani annye ho efisɛ na ɛyɛ me sɛ wobekyinkyim nsɛm ma ayɛ sɛ nokwasɛm. Nanso na mayɛ krado sɛ me ne no besusuw Bible ho. Rudi hui sɛ m’ani nnye wɔn nhoma ho, enti wamma me nhoma biara bio. Nanso ɛwom ara a na yɛabɔ Bible mu nkɔmmɔ kakra, na ɛtɔ da mpo a yetumi bɔ nkɔmmɔ kosi anadwo. Yɛyɛɛ saa bɛyɛ abosome mmiɛnsa.
Bere a miwiee m’adesua wɔ hotɛl hɔ wɔ me kurom Graz no, me maame san de me kɔɔ sukuu foforo kosuaa hotɛl ho nneɛma foforo. Na sukuu no wɔ Bad Hofgastein. Ɛyɛ kurow bi a ɛda Alps mmepɔw bi ntam. Na sukuu no ne Grand Hotel a ɛwɔ Bad Hofgastein no di nsawɔso, enti ɛtɔ da a na mekɔyɛ adwuma wɔ hɔ na mahu adwuma no ani so yiye.
MMEA ASƐMPATRƐWFO BAANU BƐSRAA ME
Rudi de m’address kɔɔ Vienna Betel, na wɔka kyerɛɛ anuanom mmea asɛmpatrɛwfo baanu sɛ wɔmmɛhwehwɛ me. Baako din de Ilse Unterdörfer ɛnna baako nso de Elfriede Löhr. * Da bi nea ɔwɔ hotɛl no ahɔhogyebea frɛɛ me sɛ mmea baanu bi te kar mu rehwehwɛ me. Na ɛyɛ me nwonwa efisɛ na menhwɛ kwan sɛ obi bɛba abɛhwehwɛ me. Nanso mekɔɔ abɔnten kohuu wɔn. Akyiri yi metee sɛ bere a Nasi nniso baraa Yehowa Adansefo adwuma wɔ Germany no, mmea yi faa sum ase de nhoma kɔmaa anuanom wɔ mmeae ahorow. Ansa na Wiase Ko II refi ase no, Germany sum ase polisifo (Gestapo) kyeree mmea yi de wɔn kɔɔ Lichtenburg afiase. Nanso bere a ɔko no gyina mu no, woyii wɔn kɔɔ Ravensbrück afiase wɔ Berlin mpɔtam hɔ baabi.
Ná anuanom mmea yi ne me maame bɔ tipɛn, enti na mibu wɔn. Na mempɛ sɛ me ne wɔn bɛbɔ nkɔmmɔ biara na akyiri yi maka akyerɛ wɔn sɛ m’ani nnye ho. Katolekfo kyerɛkyerɛ sɛ ɔsomafo Petro ne pope a odi kan na popefo a aka nyinaa nyaa wɔn tumi fii ne hɔ. Enti meka kyerɛɛ wɔn sɛ nea mihia ara ne sɛ wɔbɛbrɛ me kyerɛwsɛm ahorow bi a ɛfa Katolek nkyerɛkyerɛ yi ho. Mekae sɛ mede bɛkɔ yɛn sɔfo hɔ ne no akosusuw ho. Na ɛyɛ me sɛ eyi bɛma mahu nokwasɛm a ɛwom.
MISUAA AGYA KRONKRON A ƆWƆ SORO NO HO NOKWASƐM
Katolek Asɔre no ka sɛ Yesu asɛm a ɛwɔ Mateo 16:18, 19 no kyerɛ sɛ Petro ne pope a odi kan na popefo no nyinaa nyaa wɔn tumi fii Petro hɔ. Bio, Asɔre no kyerɛkyerɛ sɛ pope yɛ Agya Kronkron na onni mfomso wɔ ne nkyerɛkyerɛ mu. Katolekfo pii gye saa asɛm yi di sɛ ɛno ne Asɔre no nkyerɛkyerɛ nyinaa fapem. Saa bere no na me nso migye di, enti na ɛyɛ me sɛ, sɛ pope ka sɛ Baasakoro no yɛ nokware a, ɛnde ɔkwan biara so ɛyɛ nokware. Sɛ nso sɛ pope tumi di mfomso a, ɛnde ebia Baasakoro nkyerɛkyerɛ no nso yɛ atoro.
Bere a mekɔɔ ɔsɔfo no hɔ no, wantumi anyi me nsɛmmisa ano. Mmom ɔmaa me nhoma bi a ɛka Petro ne popefo ho asɛm. Mede kɔɔ fie kɔkenkanee na mesan kɔɔ ɔsɔfo no hɔ kobisaa no nsɛm pii. Wantumi ammua me nsɛmmisa no, na ewiee ase no, ɔka kyerɛɛ me sɛ: “Merentumi nsesa w’adwene na wo nso worentumi nsesa m’adwene. . . . Ensi wo yiye!” Afei na ɔmpɛ sɛ ɔne me susuw biribiara ho bio.
Eyi akyi no na mayɛ krado sɛ me ne Ilse ne Elfriede besua Bible. Wɔkyerɛkyerɛɛ me Yehowa Nyankopɔn, Agya Kronkron nokwafo a ɔwɔ soro no ho ade pii. (Yoh. 17:11) Saa bere no na asafo biara nni mpɔtam hɔ, enti na anuanom mmea baanu no yɛ asafo nhyiam wɔ abusua bi a wɔresua Bible fie. Nnipa kakra bi na na wɔba. Na onuabarima a wɔabɔ asu biara nni hɔ a obedi anim, enti na mmea baanu yi ara na wɔbobɔ nsɛm a wobesusuw ho no so. Ɛtɔ da a na wɔakohyiam baabi ma onua bi fi kurow foforo so abɛma baguam ɔkasa wɔ hɔ.
MIFII ASƐNKA ASE
Ilse ne Elfriede ne me fii ase suaa Bible October 1958, na abosome mmiɛnsa akyi no mebɔɔ asu January 1959. Ansa na merebɔ asu no, mekae sɛ mepɛ sɛ me ne wɔn kɔyɛ afie afie asɛnka adwuma no na mehwɛ sɛnea wɔyɛ no. (Aso. 20:20) Bere a me ne wɔn kɔɔ baako no, meka kyerɛɛ wɔn sɛ wɔmma me asasesin. Wɔde akuraa bi hyɛɛ me nsa, na na me nko ara na mekɔyɛ afie afie asɛnka adwuma ne sankɔhwɛ wɔ hɔ. Akyiri yi ɔmansin sohwɛfo bɛsraa yɛn, na ɔno ne onuabarima a odi kan a me ne no kɔɔ asɛnka.
Bere a miwiee hotɛl sukuu 1960 no, mesan kɔɔ me kurom sɛ merekɔboa m’abusuafo ma wɔasua nokware no. Nanso besi saa bere yi nyinaa wɔn mu baako mpo mmaa nokware no mu. Mmom ebinom ani gye asɛm no ho kakra.
BERE NYINAA SOM ADWUMA
Afe 1961 no, Betel kyerɛw nkrataa kɔmaa asafo ahorow de hyɛɛ anuanom nkuran sɛ wɔmfa wɔn ho nhyɛ akwampae adwuma no mu. Na meyɛ sigyani a mete apɔw, enti na merentumi mfa biribiara nyi me ho ano. Na misusuw sɛ mihia kar ansa na matumi ayɛ akwampae adwuma no. Na m’adwene ne sɛ mɛyɛ adwuma abosome kakra na manya sika atɔ kar. Saa bere no na Kurt Kuhn ne yɛn mansin sohwɛfo, enti mibisaa n’adwene. Obisaa me sɛ: “Wususuw sɛ Yesu ne asomafo no de kar na ɛyɛɛ bere nyinaa som adwuma no?” Asɛm no pem me paa. Enti misii gyinae sɛ mefi akwampae adwuma no ase ntɛm ara. Nanso na meyɛ adwuma wɔ hotɛl bi adidibea, na nnawɔtwe biara na mede nnɔnhwerew 72 yɛ adwuma. Enti na ehia sɛ meyɛ nsakrae na matumi ayɛ akwampae adwuma no.
Mesrɛɛ m’adwumawura sɛ mepɛ sɛ ɔtew nnɔnhwerew 72 a mede yɛ adwuma no so ba nnɔnhwerew 60 nnawɔtwe biara. Ɔtew bere no so nanso wantew m’akatua so. Mmere kakra guu mu no, mesan srɛɛ no sɛ ɔmma menyɛ adwuma nnɔnhwerew 48 pɛ. Eyi nso ɔpenee so, nanso na m’akatua gyina nea egyina. Akyiri yi mesan srɛɛ no sɛ ɔntew bere no so na menyɛ adwuma nnɔnhwerew 36 nnawɔtwe biara. Ɛno nso wampopo ne ti. Anwonwasɛm ne sɛ wantew kaprɛ mpo amfi m’akatua so! Nea mihui ara ne sɛ na m’adwumawura mpɛ sɛ migyae adwuma no. Nsakrae a meyɛe yi boaa me ma mitumi fii akwampae adwuma no ase. Saa bere no na ɛsɛ sɛ ɔkwampaefo biara de nnɔnhwerew 100 ka asɛm no bosome biara.
Abosome nnan akyi no, wɔpaw me ɔkwampaefo titiriw wɔ asafo ketewa bi mu wɔ Spittal an der Drau, na na mesan som sɛ asafo somfo. Saa bere no na ɔkwampaefo titiriw biara de nnɔnhwerew 150 na ɛka asɛm no bosome biara. Ná ɔkwampaefo foforo biara nni hɔ a me ne no yɛ asɛnka adwuma no, nanso na onuawa bi a ɔde Gertrude Lobner boa me paa wɔ asɛnka mu. Onuawa yi na na ɔyɛ asafo somfo boafo. *
MINYAA DWUMADI AHOROW AHOROW
Afe 1963 no, Betel paw me sɛ ɔmansin sohwɛfo. Sɛ mifi asafo baako mu rekɔ foforo mu a, na metaa faa keteke. Wobɛhwɛ na me nneɛma nso bobɔ me ho. Ná anuanom pii nni kar a wɔde bɛba abɛfa me wɔ keteke gyinabea hɔ. Nà mempɛ sɛ mɛfa taksi akɔ baabi a mɛsoɛ na anuanom annya adwene sɛ meyɛ “akɛsesɛm,” enti na menantew.
Wɔtoo nsa frɛɛ me sɛ menkɔ Gilead sukuu 1965, na na meka adesuakuw a ɛto so 41 no ho. Na sukuufo no pii yɛ asigyafo te sɛ me ara. Yewiee sukuu no wɔkae sɛ mensan nkɔ me kurom Austria nkɔtoa so nyɛ ɔmansin sohwɛfo. Na menhwɛ kwan saa koraa! Ansa na merefi United States no, me ne ɔmansin sohwɛfo bi yɛɛ adwuma bosome baako. Yɛfrɛ no Anthony Conte, na na ɔpɛ nnipa paa. Asɛnka adwuma nso, ɔmfa nni agorɔ koraa. Ɛyɛɛ me dɛ paa sɛ me ne no somee. Me ne no somee wɔ Cornwall mpɔtam wɔ New York atifi fam.
Bere a mesan kɔɔ Austria no, mekɔsom ɔmansin bi, na ɛhɔ na mihyiaa onuawa sigyani hoɔfɛfo bi a ɔde Tove Merete. Bere a odii mfe nnum na n’awofo fii ase de nokware no tetee no. Sɛ anuanom bisa nea ɛyɛe a yehyiae a, yɛtaa ka di agorɔ sɛ, “Betel adaworoma oo.” Yɛwaree April 1967, na ɔkaa me ho ma yɛkɔsrasraa asafo ahorow.
Afe a edi hɔ no Yehowa adom, mebɛkaa ne honhom mu mma ho. Eyi maa me ne me soro Agya ne ne honhom mu mma nyinaa benyaa abusuabɔ soronko. Romafo 8:15 ka sɛ ne honhom mu mma nyinaa teɛm sɛ, “Abba, Agya!”
Me ne me yere Merete kɔɔ so yɛɛ ɔmansin ne ɔmantam adwuma kosii 1976. Bere a yɛresrasra asafo ahorow no, ɛtɔ da na awɔw ba a, yɛn dan mu tumi yɛ wiriduduudu ma wuhu sɛ awɔw ni. Da bi anɔpa mpo de, yɛda sɔree no na yɛn hwenem ntutuw ama yɛn kuntu ano akyenkyen sɛ asukɔtweaa. Afei yehui sɛ ɛsɛ sɛ yenya heater ketewa bi hyɛ yɛn ho na ama yɛn dan mu ayɛ hyew kakra anadwo. Baabi wɔ hɔ a, sɛ edu anadwo na yɛpɛ sɛ yɛyɛ yɛn ho yiye a, gye sɛ yepue abɔnten fa asukɔtweaa mu kɔ agyananbea. Wubedu hɔ nso na ɛhɔ ayɛ nwininwininwini. Ná yɛn ankasa nni dan, enti yɛsom asafo bi wie a, na yɛkɔ so ara tena baabi a yɛsoɛe no Dwoda kosi Benada anɔpa na yɛafi hɔ akɔ asafo foforo mu.
Ade baako a mepɛ sɛ meka ne sɛ me yere aboa me paa. Ɔmfa n’asɛnka nni agorɔ koraa; da koro koraa nni hɔ a mekae sɛ ɔnkɔ asɛnka ansa na ɔrekɔ. Ɔpɛ anuanom asɛm na odwen nnipa ho. Nokwasɛm ni, eyi aboa me paa.
Afe 1976 mu no, Austria Betel a ɛwɔ Vienna too nsa frɛɛ yɛn sɛ yɛmmra Betel, na wɔma mekɔkaa Baa Boayikuw no ho. Saa bere no na Europa Apuei aman pii abara yɛn adwuma no. Enti na Austria Betel na ɛhwɛ saa aman no adwuma so. Na anuanom a wɔwɔ Betel fa kwan bi so ma yɛn nuanom a wɔwɔ saa aman no so nsa ka nhoma. Onua Jürgen Rundel na na odi anim, na minyaa hokwan ne no yɛɛ adwuma. Akyiri yi me na na mehwɛ sɛ anuanom bɛkyerɛ nhoma ase akɔ Europa aman kasa du mu. Jürgen ne ne yere Gertrude da so ara yɛ akwampaefo titiriw wɔ Germany. Efi 1978 no, Austria Betel tintim nsɛmma nhoma wɔ kasa nsia mu. Afei yɛde nsɛmma nhoma kɔɔ aman ahorow so kɔmaa nnipa a wɔakra bi. Otto Kuglitsch na na odi eyi mu akoten; seesei ɔne ne yere Ingrid yɛ adwuma wɔ Germany Betel.
Anuanom a wɔwɔ Europa aman yi so faa kwan bi so tintim nhoma no bi wɔ wɔn ankasa man mu. Nanso ɛnyɛ biribiara na wotumi yɛe; na ɛsɛ sɛ anuanom a wɔwɔ aman foforo so boa wɔn. Yehowa hwɛ maa adwuma no kɔɔ so yiye. Sɛ yɛhwɛ ɔtaa a anuanom faa mu yɛɛ adwuma no ne bere tenten a wɔde yɛɛ saa a, yehu sɛ wɔdɔ Yehowa paa.
ROMANIA NSRAHWƐ TITIRIW BI
Afe 1989 no, minyaa hokwan ne Onua Theodore Jaracz a na ɔka Akwankyerɛ Kuw no ho kɔɔ Romania. Saa bere no na anuanom pii atew wɔn ho afi ahyehyɛde no ho, enti yɛkɔe sɛ yɛrekɔboa wɔn ma wɔasan aba. Efi 1949 na saa anuanom yi twee wɔn ho, na wɔn ankasa tew wɔn asafo. Nanso na wɔda so ara kɔ asɛnka bɔ nkurɔfo asu. Afei na wɔnkɔ sraadi, enti wɔde ebinom koguu afiase sɛnea wɔde anuanom a wɔwɔ ahyehyɛde no mu koguu afiase no ara. Saa bere no nyinaa na Romania aban no nyii ne nsa mfii yɛn adwuma no so, enti yewiaa yɛn ho hyiae wɔ Onua Pamfil Albu fie. Na mpanyimfo baanan ka Onua Pamfil Albu ho, na yɛne mpanyimfo yi ne Romania Ɔman Boayikuw no hyiae. Yɛne Rolf Kellner fi Austria kɔe; ɔno na na ɔkyerɛ nsɛm ase ma yɛn.
Ɛda a ɛto so mmienu a yehyiae no, Onua Albu ka kyerɛɛ mpanyimfo baanan no sɛ wɔnsan mmra ahyehyɛde no mu. Ɔkae sɛ: “Hokwan a yɛanya ara ni; sɛ yɛma ɛpa yɛn ti so a, yɛrennya bio.” Eyi akyi no, anuanom bɛyɛ 5,000 san baa ahyehyɛde no mu. Yehowa dii nkonim na Satan anim guu ase.
Ɛrekɔ 1989 awiei, kyerɛ sɛ ansa na komunis amammu regu wɔ Europa Apuei no, Akwankyerɛ Kuw no too nsa frɛɛ me ne me yere sɛ yɛmmɛyɛ adwuma wɔ yɛn adwumayɛbea ti wɔ New York. Na yɛnhwɛ kwan koraa. Yɛkɔɔ Brooklyn Betel July 1990, na wɔma meboaa Akwankyerɛ Kuw no Ɔsom Boayikuw no 1992 mu. Afei minyaa hokwan kɛse bi July 1994; wɔpaw me kaa Akwankyerɛ Kuw no ho.
MIBU KƆMPƆ HWƐ M’AKYI BƆ KƆNTEN HWƐ M’ANIM
Bere a na mema nkurɔfo aduan wɔ hotɛl no atwam. Seesei meyɛ aduan foforo ho adwuma. Meboa siesie honhom fam aduan de kɔma yɛn nuanom wɔ wiase afanan nyinaa. (Mat. 24:45-47) Sɛ mibu kɔmpɔ hwɛ mfe 50 a mede ayɛ bere nyinaa som adwuma no na mehwɛ sɛnea Yehowa ahyira ahyehyɛde no a, na anigye ahyɛ me koma ma. Sɛ mekɔ amanaman ntam nhyiam a, m’ani gye paa efisɛ yesua yɛn soro Agya Yehowa ho nsɛm kɔ akyiri na yehu Bible mu nokwasɛm pii.
Me mpaebɔ ne sɛ nnipa mpempem pii besua Bible na wɔabegye nokware no na wɔne anuanom a wɔwɔ wiase nyinaa abom asom Yehowa. (1 Pet. 2:17) Mehwɛ kwan sɛ me nsa bɛka me soro akatua na bere bɛso ma Onyankopɔn anyan nnipa asan aba asase so; wobɛhwɛ na me papa a ɔwoo me di mu bi. Migye di sɛ ɔne me maame ne m’abusuafo a aka ani begye ho sɛ wɔbɛsom Yehowa wɔ Paradise.
Mehwɛ kwan sɛ me nsa bɛka me soro akatua na bere bɛso ma Onyankopɔn anyan nnipa asan aba asase so; wobɛhwɛ na me papa a ɔwoo me di mu bi


text:
ASƐM A ƐDA SO
Daakye Asɛm
—Hena na Onim?
Yɛn nyinaa dwen nea ɛbɛba daakye ho. Ɛyɛ a yɛpɛ sɛ yehu sɛnea yɛne yɛn adɔfo asetena bɛyɛ. Yebisa nsɛm bi te sɛ: ‘Ebesi me mma yiye daakye? Atoyerɛnkyɛm bi bɛba abɛsɛe wiase anaa? Dɛn na metumi ayɛ no nnɛ na ama ɔkyena asi me yiye?’ Yebisa nsɛm a ɛtete saa a, ɛnyɛ nwonwa efisɛ sɛnea wɔbɔɔ yɛn nti, bere nyinaa yɛpɛ nea ɛbɛma yɛn koma atɔ yɛn yam sɛ biribiara da dinn. Sɛ wunim daakye asɛm a, anka ɛbɛma woasiesie wo ho asie.
Enti, wunim nea ebesi w’abrabɔ mu daakye? Hena na onim? Nhwehwɛmufo a wɔbɔ mmɔden sɛ wɔbɛka nea ebesi daakye no, nea wɔka no bi ba mu nanso fã kɛse no ara mma mu. Nanso Onyankopɔn de, wɔka sɛ ɔyɛ obi a otumi ka daakye asɛm ma ɛba mu pɛpɛɛpɛ. N’Asɛm Bible ka sɛ: “Me na mifi mfiase ka awiei asɛm, na mifi tete ka nea ensii.” (Yesaia 46:10) Ɛyɛ ampa sɛ nea ɔka nyinaa ba mu anaa?
ONYANKOPƆN NKƆMHYƐ NYINAA BA MU ANAA?
Adɛn nti na ɛho hia sɛ wohwehwɛ Onyankopɔn nkɔmhyɛ mu hwɛ sɛ ɛba mu anaa ɛmma mu? Fa no sɛ obi wɔ hɔ a ɔkyerɛ sɛnea ewim tebea bɛyɛ; wayɛ adwuma no akyɛ, na ɔka sɛ osu bɛtɔ a, ɛtɔ, ɔka sɛ owia bɛbɔ a, ɛbɔ. Sɛ saa nipa yi ka sɛ ɔkyena osu bɛtɔ a, anka worennye nni? Saa ara na ɛte wɔ Onyankopɔn fam. Wuhu sɛ wahyɛ nkɔm pii ama aba mu pɛpɛɛpɛ a, ɛbɛma wode w’adwene akɔ nea waka sɛ ebesi daakye no so.
WƆBƐSƐE KUROW KƐSE BI:
Yɛmfa no sɛ kurow kɛse bi adi tumi mfe pii. Sɛ obi tumi hyɛ nkɔm sɛ kurow no bɛsɛe, na ɛba mu ampa a, wunnye nni sɛ ɛbɛyɛ nwonwa paa? Onyankopɔn yɛɛ biribi saa. Ɔnam ne diyifo bi so hyɛɛ nkɔm sɛ Niniwe bɛsɛe. (Sefania 2:13-15) Dɛn na abakɔsɛm akyerɛwfo aka afa saa asɛm no ho? Wɔkyerɛ sɛ, bɛyɛ mfe 2,600 ni no, Babilonfo ne Mediafo kɔtow hyɛɛ Niniwe kurow no so sɛee no pasaa. Enti bere a Onyankopɔn hyɛɛ nkɔm no, edii mfe bɛyɛ 15 ansa na ɛreba mu. Afei nso, Onyankopɔn hyɛɛ nkɔm sɛ Niniwe kurow no bɛyɛ “wosee sɛ sare so.” Saa nkɔmhyɛ yi baa mu anaa? Yiw. Tete no, sɛ nkurɔfo di kurow kɛse bi so a, na wɔtaa kora kurow no ne emu nneɛma bi so. Nanso anwonwasɛm ne sɛ, kurow kɛse Niniwe (ne tenten ne ne kɛse bɛyɛ kilomita 518) de, wɔn a wɔtow hyɛɛ so no sɛee no pasaa. Wohwɛ a, onimdefo bɛn na obetumi ahyɛ nkɔm ma aba mu pɛpɛɛpɛ saa?
WƆBƐHYEW NNIPA NNOMPE:
Hena na obedwen ho mpo sɛ ɔbɛhyɛ nkɔm sɛ mfe 300 akyi wɔbɛhyew nnipa nnompe wɔ afɔremuka bi so, na kampɛsɛ wabɔ dawuru abɔ onipa pɔtee a ɔbɛyɛ saa no din? Hena na obetumi ahyɛ nkɔm saa na wasan akyerɛ abusua a onipa no befi mu ne kurow a wobesi afɔremuka no wom? Obi tumi hyɛ nkɔm saa a, anka obegye din sɛ. Onyankopɔn diyifo hyɛɛ nkɔm sɛ: “Wɔbɛwo ɔbabarima Dawid fie, na wɔbɛfrɛ no Yosia! Na . . . ɔbɛhyew nnipa nnompe wɔ” afɔremuka bi so wɔ kurow a wɔfrɛ no Betel mu. (1 Ahene 13:1, 2) Nkɔmhyɛ no akyi bɛyɛ mfe ahasa no, wɔwoo obi a ɔbɛyɛɛ ɔhene. Ná ofi Dawid abusua mu, na wɔde edin Yosia a ɛntaa mpue Bible mu na ɛtoo no. Yosia soma “ma wɔkɔfaa adamoa no mu nnompe bɛhyewee wɔ afɔremuka” a ɛwɔ Betel no so, na saa pɛpɛɛpɛ nso na nkɔmhyɛ no kae. (2 Ahene 23:14-16) Sɛ obi a ne tumi boro nnipa de so nsa nni mu a, ɛbɛyɛ dɛn na obi atumi ahyɛ nkɔm ma aba mu pɛpɛɛpɛ saa?
AHEMMAN BI BEGU:
Fa no sɛ obi ahyɛ onipa bi ho nkɔm abɔ ne din bere a wonnya nwoo saa onipa no mpo. Nkɔmhyɛ no kyerɛe sɛ onipa no betu wiase ahemman kɛse bi agu, na ɛkyerɛɛ ɔkwan pɔtee a ɔbɛfa so ayɛ saa; ɔkwan no nso, na ɛnyɛ ɔkwan a wɔtaa de di dwuma wɔ ɔko mu. Anka ɛbɛyɛ nwonwa paa, ɛnte saa? Onyankopɔn kaa sɛ ɔbarima bi a wɔfrɛ no Kores bɛko adi ɔman bi so nkonim. Ɔkae nso sɛ Kores begyae Yudafo a wɔwɔ nkoasom mu no, na waboa wɔn ma wɔasan asi wɔn asɔrefie kronkron no. Afei nso, Onyankopɔn kae sɛ ɔkwan a Kores bɛfa so adi nkonim no, ebi ne sɛ Kores bɛma nsubɔnten ayoyow. Ɔkaa bio sɛ wobebuebue kurow no apon ato hɔ, na ɛno bɛma Kores adi nkonim a ɔremmrɛ ho. (Yesaia 44:27–45:2) Nsɛm bebree a na ɛwɔ Onyankopɔn nkɔmhyɛ mu no, ne nyinaa baa mu anaa? Abakɔsɛm akyerɛwfo adwene hyia sɛ ampa, Kores dii kurow no so nkonim. Wɔkyerɛ sɛ, Kores asraafo no yɛɛ biribi a ɛyɛ nwonwa; wotutuu nsuka maa Babilon asubɔnten no faa mu kɔɔ baabi foforo. Enti yɛbɛka a, wɔmaa nsubɔnten yoyowee. Bio nso, asraafo no hyɛn kurow no mu a obiara ansiw wɔn kwan efisɛ na wɔabuebue kurow no apon ato hɔ. Akyiri yi, Kores gyaee Yudafo no, na ɔkae sɛ wobetumi asan akosi wɔn asɔrefie a ɛwɔ Yerusalem no. Ɛno de na ɛyɛ nwonwa paa, efisɛ na Kores nsom Yudafo Nyankopɔn no bi. (Esra 1:1-3) Sɛ ɛnyɛ Onyankopɔn a, hena bio na obetumi ahyɛ nneɛma a esisii yi nyinaa ho nkɔm ama aba mu saa?
Sɛnea Onyankopɔn ka daakye asɛm ma ɛba mu pɛpɛɛpɛ no, emu abiɛsa pɛ na yɛaka ho asɛm yi. Yuda man no kannifo Yosua kaa asɛm bi kyerɛɛ ɔman no, na na ɔman no nim sɛ saa asɛm no yɛ nokware. Ɔkaa sɛ: “Munim mo koma nyinaa mu ne mo kra nyinaa mu sɛ nsɛmpa a Yehowa mo Nyankopɔn aka akyerɛ mo no mu asɛm biako mpo ntɔɔ fam. Ne nyinaa aba mu; biako mpo ntɔɔ fam.” (Yosua 23:1, 2, 14) Yosua manfo no, na wonim paa sɛ Onyankopɔn bɔhyɛ ne ne nkɔmhyɛ nyinaa ba mu. Nanso dɛn na ɛma Onyankopɔn nkɔmhyɛ ba mu pɛpɛɛpɛ saa? Yɛhwɛ sɛnea Onyankopɔn yɛ n’ade ne sɛnea nnipa nso yɛ wɔn ade a, yehu nsonsonoe kɛse. Ɛho hia sɛ wuhu eyi, efisɛ Onyankopɔn aka sɛ nsɛm bi rebesisi nnansa yi ara; saa nsɛm no, wuyi wo ho fi mu a ɛnyɛ yiye.
ONYANKOPƆN NKƆMHYƐ NE NEA NNIPA KA
Ansa na nnipa bɛka daakye asɛm no, gye sɛ wɔahwɛ nea nhwehwɛmufo aka, nea asisi dedaw ne nea ɛrekɔ so ho nkontaabu, anaa wɔatie wɔn a wose wonim sunsum mu nsɛm. Sɛ nnipa ka sɛ biribi besi daakye a, nea wotumi yɛ ara ne sɛ, wɔpɛ baabi tena hwɛ sɛ nea wɔaka no bɛba mu anaa.—Mmebusɛm 27:1.
Onyankopɔn de, onim biribiara. Onim sɛnea nnipa te ne nea ɛwɔ nnipa komam, enti ɔpɛ a, obetumi ahu sɛnea ankorankoro binom ne aman mpo bɛyɛ wɔn ade daakye. Nanso Onyankopɔn tumi yɛ nea ɛsen saa. Otumi sakra nneɛma mu ma n’asɛm ba mu. Ɔka sɛ: ‘Asɛm a efi m’anom rensan mma me nkyɛn kwa, na ebewie nea enti a mesomae no.’ (Yesaia 55:11) Enti ɛtɔ da a, Onyankopɔn nkɔmhyɛ no bi yɛ nea ɔbɛyɛ no daakye a ɔde to gua. Ɔhwɛ hu sɛ nea ɔka biara bɛba mu pɛpɛɛpɛ.
WO DAAKYE
Ɔkwan pa bi wɔ hɔ a wo ne w’adɔfo betumi afa so ahu sɛnea mo asetena bɛyɛ daakye anaa? Sɛ wudi kan nya no ntee sɛ mframa gyampanturudu bi rebɔ ba baabi a wote a, wubetumi ayɛ biribi de abɔ wo ho ban. Saa ara na Bible nkɔmhyɛ te; wudi kan hu a, wubetumi atu ho anammɔn. Onyankopɔn aka sɛ nsakrae akɛse bi rebɛba wiase nyinaa nnansa yi ara. (Hwɛ adaka a wɔato din “ Nea Onyankopɔn Aka Afa Daakye Ho.”) Ɛsono daakye a yɛreka yi, ɛnna ɛsono nea wɔn a wɔfrɛ wɔn abenfo ka sɛ ɛbɛba no.
Wubetumi asusuw ho saa kwan yi so: Wiase asetena ayɛ sɛ asɛm bi a wɔakyerɛw ato hɔ dedaw. Yenim ne mfiase, na yebetumi ahu n’awiei. Onyankopɔn aka sɛ: “Me na mifi mfiase ka awiei asɛm, . . . na meka sɛ, ‘Me tirimbɔ begyina, na nea ɛsɔ m’ani biara mɛyɛ.’” (Yesaia 46:10) Wo ne w’abusua betumi anya daakye a ɛyɛ anigye. Ma Yehowa Adansefo nkyerɛ wo nea Bible aka afa daakye ho. Adansefo no nyɛ nkurɔfo a wɔka sunsum mu nsɛm. Wɔnka sɛ wɔte ahonhom nne anaasɛ wɔwɔ tumi soronko bi a ɛma wotumi ka daakye asɛm. Mmom, wɔyɛ nkurɔfo a wosua Bible, na wobetumi akyerɛ wo nneɛma pa pii a Onyankopɔn gu so reyɛ ama woanya no daakye.


text:
EDWƐKƐ TITILI | BƐVA ABƆDEƐ NWO NRƐLƐBƐ BƐZIE BAEBOLO NE AGYAKƐ ANU Ɔ?
Kɛzi Abɔdeɛ Nwo Nrɛlɛbɛ Boa Wɔ La
Edwɛbohilelɛ buluku bie kile abɔdeɛ nwo nrɛlɛbɛ abo kɛ, yemɔ a le kɛ “ɛbazukoa kɛzi abɔdeɛ mɔɔ yɛnwu bɛ nee mɔɔ yɛnnwu bɛ de la ɔlua neɛnleanu mɔɔ ɛbayɛ, wɔazuzu nwo na wɔanwu bɛ kpalɛ la azo.” Ɔle gyima ɛsesebɛ, eza ɔbu bɛ abɛ nu. Abɔdeɛ nwo nrɛlɛbɛvolɛma fa dapɛne, siane, anzɛɛ ɛvolɛ bɔbɔ yɛ gyima ɛsesebɛ na bɛayɛ neɛnleanu ɛhye mɔ. Ɔyɛ a bɛ ɛvɛlɛ yɛ gyɛne, noko bɛboa alesama wɔ ndenle dɔɔnwo azo. Suzu neazo ekyi bie anwo.
Europe kɔmpɛlɛ bie ɛva wolɔba mɔɔ anwo yɛ se nee debie mɔɔ bɛfa bɛsonyi nzule zo la ɛbɔ nu ɛyɛ milahyinli bie mɔɔ saa sonla no nzule evinli a ɔmmaa ɔ nwo ɛndo ye a. Bɛfa milahyinli ɛhye bɛdi gyima wɔ esiane mekɛ nu, mɔɔ bie a le azɛlɛkpusulɛ ne mɔɔ zile Haiti wɔ 2010 la.
Bɛva milahyinli mɔɔ bɛfɛlɛ ye Global Positioning System (GPS) mɔɔ maa bɛdi ngitanwo la bɛzie anwomanyunlu. Sogyama ati a bɛyɛle a, noko eza GPS ne boa menli mɔɔ ka kale, anwumalɛne, meli, nee ɛbɔlɛlilɛma yɛɛ menli mɔɔ fo boka tendenle mɔɔ ɔmmaa bɛmminli a. Abɔdeɛ nwo nrɛlɛbɛvolɛma mɔɔ yɛle deɛ ɛhye la fɛta nganvolɛ, GPS ne boa maa ɛkɔ ɛleka biala mɔɔ ɔnyɛ se a.
Ɛlɛ telefun, kɔmpita, anzɛɛ Intanɛte ɔ? Asoo anyuhɔlɛ mɔɔ bɛnyia wɔ ayileyɛlɛ nu la ɛmaa wɔde kpɔkɛ? Ɛfa anwumalɛne ɛtu adenle ɔ? Saa ɔle zɔ a, ɛnee ɛlɛnyia ndenle ɛhye mɔ mɔɔ boa alesama la azo nvasoɛ. Abɔdeɛ nwo nrɛlɛbɛ ɛboa wɔ wɔ ndenle dɔɔnwo azo.
ABƆDEƐ NWO NRƐLƐBƐVOLƐMA ƐNDE NINYƐNE KƆSƆƆTI ABO
Bɛlɛbɔ mɔdenle kɛ bɛbanyia anyuhɔlɛ, yemɔti bɛlɛyɛ neɛnleanu dɔɔnwo wɔ abɔdeɛ nu ninyɛne nwo. Nukelea nwo mbɔlɔba mɔɔ sukoa kɛzi atɔm yɛ gyima, yɛɛ abɔdeɛ mɔɔ wɔ anwomanyunlu anwo sukoavoma ɛva ɛvolɛ mgbe mgbe ɛzukoa kɛ bɛbɔ mɔdenle kɛ bɛkɛde ɛleka mɔɔ anwuma nee aze vi rale la abo. Mekɛ mɔɔ bɛlɛyɛ neɛnleanu bɛahɔ moa kpalɛ, wɔ ninyɛne bɔbɔ mɔɔ bɛnnwu ye nee mɔɔ bɛngola bɛnzɔ nu la anu la, ɔmaa bie mɔ te nganeɛ kɛ saa Nyamenle ne mɔɔ maanle bɛhɛlɛle Baebolo ne la wɔ ɛkɛ a, anrɛɛ ɔwɔ kɛ bɛkola bɛnwu ye.
Abɔdeɛ nwo nrɛlɛbɛvolɛma nee ewiade nrɛlɛbɛvolɛma mɔɔ ɛlie duma la yɛ neɛnleanu kɔ moa. Bɛ adwenle nee mɔɔ abɔdeɛ nwo nrɛlɛbɛvolɛ Amir D. Aczel vɛlɛle ye “kpolera mɔɔ abɔdeɛ nwo nrɛlɛbɛvolɛma su kɛ Nyamenle ɛnle ɛkɛ la” le ko. Kɛ neazo la, awie mɔɔ sukoa abɔdeɛ mɔɔ bɛnwu bɛ anwo debie mɔɔ ɛlie duma la ka kɛ “Nyamenle biala mɔɔ ɛyɛ debie titili wɔ ewiade mɔɔ bɛnnwu ɔ nwo daselɛ la maa ɔda ali bɔkɔɔ kɛ nyamenle zɛhae ɛnle ɛkɛ.” Bie mɔ ka kɛ gyima mɔɔ Nyamenle mɔɔ hɛlɛle Baebolo ne di la le “ngonyia” nee “tumi mɔɔ bo sonla ɛdeɛ zo.” *
Noko akee, yɛbabiza kɛ: Asoo abɔdeɛ nwo nrɛlɛbɛvolɛma ɛzukoa ewiade ne anwo debie mɔɔ le nɔhalɛ fɔɔnwo la? Yɛbaha kɛ kyɛkyɛ. Abɔdeɛ nwo nrɛlɛbɛvolɛma ɛnyia anyuhɔlɛ kpole, noko bɛnwu kɛ ninyɛne dɔɔnwo wɔ ɛkɛ mɔɔ bɛnze a. Abɔdeɛ nwo nrɛlɛbɛvolɛ ko nee Nobel laureate Steven Weinberg mɔɔ te abɔdeɛ bo la hanle kɛ, “Yɛnrɛhola yɛnrɛde ninyɛne muala abo ɛlɛ.” Benleravolɛ Martin Rees mɔɔ sukoa Nwɔlɔra nwo debie wɔ Great Britain la hɛlɛle kɛ: “Ninyɛne bie mɔ wɔ ɛkɛ mɔɔ alesama ɛnrɛde ɔ bo ɛlɛ a.” Nɔhalɛ ne a le kɛ ninyɛne dɔɔnwo mɔɔ wɔ ewiade, ɔvi ngoane ngɛkɛba ngyikyi zo kɔdwu aleɛabo amuala tɛde debie mɔɔ adwuleso abɔdeɛ nwo nrɛlɛbɛvolɛma ɛtɛtele ɔ bo a. Yɛ neazo ɛhye mɔ nzonlɛ:
Abɔdeɛ mɔɔ ngoane wɔ nu anwo sukoavoma ɛnde kɛzi ngoane ngɛkɛba yɛ bɛ gyima la abo kpalɛ.Kɛzi ngoane ngɛkɛba maa awie anwosesebɛ wie, bɛmaa awie nwonane nyi na ɔyɛ kpole la, yɛɛ kɛzi nuhua kyehyɛ la le kpuya mɔɔ bɛngola bɛngile nu a.
Tumi mɔɔ twe ninyɛne ba aze la ka yɛ alehyenlɛ biala. Noko ɔle debie mɔɔ si menli mɔɔ sukoa abɔdeɛ ninyɛne mɔɔ yɛnwu bɛ la anwo a. Bɛngola bɛnnwu kɛzi awie wulu a tumi bie twe ye ba aze la anzɛɛ kɛzi siane ne bɔ azɛlɛ ne anwo yia la anwo edwɛkɛ kpalɛ.
Ewiade ne nee kɛzi ɔrale la anwo sukoavoma bu mgbonda kɛ ninyɛne mɔɔ wɔ ewiade ne anu la ɛya ngyɛnu 95 le ninyɛne mɔɔ bɛngola bɛnva bɛ nye bɛnnwu ye yɛɛ abɔdeɛ nwo nrɛlɛbɛvolɛma ɛngola ɛnva milahyinli ɛnnwu ye. Deɛ ɛhye mɔɔ bɛnva bɛ nye bɛnnwu ye na ɔyɛ azibɛnwo la gua ye ekpunli nwiɔ. Bɛtɛnwunle kɛzi deɛ ɛhye de la.
Ninyɛne dɔɔnwo wɔ ɛkɛ mɔɔ bɛnze mɔɔ si bɛ nwo a. Kɛmɔti a ɛhye anwo hyia ɛ? Abɔdeɛ nwo nrɛlɛbɛvolɛ bie mɔɔ ɛlie duma la se: “Ninyɛne mɔɔ bɛnze ye la bo mɔɔ bɛze ye la azo. Wɔ me afoa nu, ɔwɔ kɛ ɛmaa abɔdeɛ nwo nrɛlɛbɛ yɛ wɔ azibɛnwo na ɛnyia ɛhulolɛ kɛ ɛbazukoa dɔɔnwo wɔadɛla ekyi mɔɔ ɛze ye la.”
Yemɔti, saa ɛngola ɛnnwu kɛ bɛbava abɔdeɛ nwo nrɛlɛbɛ bɛazie Baebolo ne agyakɛ anu bɛamaa menli anyia Nyamenle anu diedi a, ɛnee suzu edwɛkɛ ɛhye anwo: Saa abɔdeɛ nwo nrɛlɛbɛvolɛma mɔɔ bɛbe kpalɛ mɔɔ bɛlɛ milahyinli mgbole la ze ewiade ne anwo debie ekyi bie ala a, asoo ndelebɛbo wɔ nu kɛ yɛbabu yɛ nye yɛagua ninyɛne mɔɔ bɛngola bɛnyɛ nwolɛ neɛnleanu la azo? Mɔɔ ɔde a le kɛ, mɔɔ fane nwɔlɔra nwo tetedwɛkɛ nwo debiezukoalɛ nwo la, Encyclopedia Britannica ne ka kɛ: “Kɛyɛ ɛvolɛ 4,000 mɔɔ bɛva bɛzukoa nwɔlɔra nwo debie la, kɛzi Babelɔnma bule ewiade ne kɛ ɔyɛ ɛzulolɛ la zɔhane ala a bɛnwu ye a.”
Gyihova Alasevolɛ bu nwolɛ adenle mɔɔ awie biala lɛ ɔsi edwɛkɛ ɛhye anwo kpɔkɛ la. Yɛbɔ mɔdenle kɛ yɛbali Baebolo ne adehilelɛ zo: “Bɛmaa awie biala ɛnwu kɛ bɛlɛ abotane molozo.” (Felepaema 4:5) Ɛhye ati, yɛlɛto ɛsalɛ yɛavɛlɛ wɔ kɛ yɛ neɛnleanu wɔ kɛzi abɔdeɛ nwo nrɛlɛbɛ nee Baebolo ne anu edwɛkɛ ne yia la anwo.
^ ɛden. 9 Menli bie mɔ kpo Baebolo ne ɔlua ngilehilelɛ mɔɔ asɔnema hilehilele ye mekɛ bie mɔɔ ɛze nee ɛnɛ mɔɔ bie a le diedi mɔɔ bɛlɛ kɛ azɛlɛ ne wɔ ewiade ne avinli anzɛɛ Nyamenle vale kenle nsia bɔle ewiade mɔɔ biala le dɔnehwele 24.


text:
Mokanwo
1914—Ɛvolɛ Titile wɔ Baebolo Ngapezo Nu
ƆHALE kɛyɛ ɛvolɛ 40 na ɛvolɛ 1914 adwu la, Baebolo sukoavoma hanle kɛ edwɛkɛ titile basisi wɔ zɔhane ɛvolɛ ne anu. Duzu edwɛkɛ ɔ, na daselɛ boni a kile kɛ ɛvolɛ 1914 le ɛvolɛ titile a?
Kɛmɔ bɛhɛlɛ ye wɔ Luku 21:24 la, Gyisɛse zele kɛ: “Menli mɔɔ ɛnze Nyamenle la barava Gyɛlusalɛm azɛlɛ ye adɛnla zo kɔkpula kɛ bɛ mekɛ kɛdwu.” Ɛnee Gyɛlusalɛm a le Dwuda maanle ne suakpole a
Noko, mekɛ boni a ‘menli mɔɔ ɛnze Nyamenle la ravale Nyamenle ebialilɛ ne dɛnlanle zo a,’ na kɛzi bɛyɛle ye ɛ? Ɛhye zile 607 K.Y.M., mekɛ mɔɔ Babelɔnma zɛkyele Gyɛlusalɛm la. Ɛnee ‘Gyihova ebia ne’ ɛnlɛ belemgbunli anzɛɛ ye gyimalilɛ ne abo pɛle, na arelemgbunli mɔɔ vi Devidi abusua nu mɔɔ ɛnee gyi ɔ gyakɛ anu la anyia adenle anli ebia. (2 Arelemgbunli 25:1-26) Asoo ɛnee ‘ɛvalɛ’ ɛhye bahɔ zo dahuu? Kyɛkyɛ, ɔboalekɛ anwumabɔvolɛ Geebeleɛle zele Mɛle kɛ ‘Awulae Nyamenle bayɛ Gyisɛse belemgbunli kɛ ɔ nlenya Devidi la.’ (Luku 1:32, 33) Ɛhye ati, ɛnee ‘ɛvalɛ’ ne bara awieleɛ wɔ mekɛ mɔɔ Gyisɛse ɛrayɛ Belemgbunli la.
Ɛnee mekɛ boni a edwɛkɛ kpole ɛhye bazi a? Gyisɛse hilele kɛ menli mɔɔ ɛnze Nyamenle la bali tumi wɔ mekɛ kpɔtee bie anu. Edwɛkɛ ne mɔɔ wɔ Daneɛle tile 4 la maa yɛnwu kɛzi zɔhane mekɛ ne tendenle bayɛ la. Ɔfane ɛlalɛ bie mɔɔ ɔle ngapezo mɔɔ Babelɔn Belemgbunli Nɛbukadenɛza hanle la anwo. Ɔnwunle baka kpole tendenle bie mɔɔ bɛpɛle bɛdole aze la. Ye dosinli ne angola fifi ɔluakɛ bɛvale mbulalɛ nee kɔbele bɛnyinyinle nwolɛ. Nwolɛ ɛnyinyilɛ ne bayɛ ‘ɛvolɛ nsuu.’
Wɔ Baebolo ne anu, ɔdwu mekɛ ne bie a bɛfa mbaka bɛgyinla ɛkɛ bɛmaa tumililɛ. (Yizikeɛle 17:22-24; 31:2-5) Yemɔti sɛkɛlɛneɛ adenle zo baka ne mɔɔ bɛpɛle bɛdole aze la kile kɛzi Nyamenle tumi, mɔɔ ɛnee ɔdua arelemgbunli mɔɔ wɔ Gyɛlusalɛm anwo zo ɔdi la abo bapɛ la. Noko akee, ɛnyelɛzodeɛnwunlɛ ne hilele kɛ ‘Gyɛlusalɛm ɛvalɛ’ ɛhye bayɛ mekɛ ezinra nu debie
Yekile 12:6, 14 kile kɛ ngapezo ɛvolɛ nsa nee foa le “kenle apenle ko, ɛya nwiɔ abulasia.” Ɛhye ati ngapezo “ɛvolɛ nsuu” ne bayɛ kenle 2,520. Noko menli mɔɔ ɛnze Nyamenle la angyakyi Nyamenle ebialilɛ ne ‘ɛvalɛ’ wɔ kenle 2,520 anzi wɔ mekɛ mɔɔ bɛzɛkyele Gyɛlusalɛm la. Ɔda ali kɛ ngapezo mekɛ ɛhye wale tɛla kenle 2,520. Saa yɛfa Yizikeɛle 4:6 yɛɛ Ɛdianlɛ 14:34, mɔɔ ka kɛ, “kenle ko biala le . . . ɛvolɛ ko” la yɛdi gyima a, ɛnee ngapezo “ɛvolɛ nsuu” ne bayɛ ɛvolɛ 2,520.
Ɛvolɛ 2,520 ne bɔle ɔ bo wɔ October 607 K.Y.M., mekɛ mɔɔ Babelɔnma zɛkyele Gyɛlusalɛm na bɛzɛkyele Devidi ebialilɛ ne mɔɔ ɛnee gyi ɛkɛ ne maa Nyamenle la. Mekɛ zɔhane rale awieleɛ wɔ October 1914. Zɔhane mekɛ ne a ‘menli mɔɔ ɛnze Nyamenle la mekɛ ne’ rale awieleɛ a, na Nyamenle vale Gyisɛse Kelaese ziele ɛkɛ ne kɛ ye anwuma Belemgbunli. *
Kɛmɔ Gyisɛse hanle dole ɛkɛ ne la, ye “ɛralɛ” mɔɔ yera kɛ anwuma Belemgbunli la ɛva ninyɛne le kɛ konle konle, ɛhɔne, azɛlɛkpuzulɛ yɛɛ ewule ngakyile ɛra ewiade. (Mateyu 24:3-8; Luku 21:11) Ninyɛne ɛhye mɔ di daselɛ kpole kɛ amgba 1914 a bɛvale Nyamenle anwuma Belemgbunlilɛ ne bɛziele ɛkɛ ne a, na ewiade ɛtane ɛhye “awieleɛ mekɛ ne” bɔle ɔ bo wɔ zɔhane mekɛ ne.
^ ɛden. 4 Ɛbɔ ye October 607 K.Y.M. mɔɔ ba October 1 K.Y.M. la le ɛvolɛ 606. Ɔbɔ ye October 1 K.Y.M. mɔɔ badwu October 1914 Y.M. la le ɛvolɛ 1,914. Saa yɛfa ɛvolɛ 606 yɛboka ɛvolɛ 1,914 anwo a, yɛnyia ɛvolɛ 2,520. Saa ɛkpondɛ Gyɛlusalɛm ɛzɛkyelɛ ne mɔɔ zile wɔ 607 K.Y.M. la anwo edwɛkɛ dɔɔnwo a nea edwɛkɛtile mɔɔ se “Chronology” mɔɔ wɔ Insight on the Scriptures, mɔɔ Gyihova Alasevolɛ ɛyɛ la anu.


text:
Marko 3Nkwa Asem (NA-TWI)
Yesu sa obi a ne nsa awu yare
3 Yesu baa Kapernaum no, ɔkɔɔ hyiadan mu bio. Oduu hɔ no, ohuu ɔbarima bi a ne nsa baako awu.
2 Na saa da no yɛ Homeda enti na Yesu atamfo no retetɛw no ahwɛ sɛ ɔbɛsa ɔbarima no yare anaa. Na wɔabɔ wɔn tirim sɛ, sɛ ɔsa no yare a, wɔbɛkyere no! 3 Yesu ka kyerɛɛ ɔbarima no se ommegyina nnipa no anim. 4 Ɔdanee ne ho kyerɛɛ n’atamfo no bisaa wɔn se, “Eye sɛ obi yɛ papa Homeda? Anaasɛ ɛyɛ da a wɔde yɛ bɔne? Ɛyɛ da a wɔde gye nkwa anaa wɔma obi nkwa hwere no?” Nanso wɔammua no. 5 Ɔde abufuw hwɛɛ wɔn hyiae. Ɛhaw no sɛ wonni ahummɔbɔ ma nnipa enti ɔka kyerɛɛ ɔbarima no se, “Teɛ wo nsa no mu.” Ɔteɛɛ mu, na amonom hɔ ara, ne nsa no yɛɛ yie.
6 Ɛhɔ ara, Farisifo no kohyiaa Herodefo no ne wɔn susuwii ɔkwan a wɔbɛfa so akum Yesu no ho.
Nnipadɔm tu di Yesu akyi
7 Yesu ne n’asuafo no fii hɔ kɔɔ mpoano. Nnipadɔm fifi Galilea, Yudea, Yerusalem, 8 Idumea, asubɔnten Yordan agya, Tiro ne Sidon fam nyinaa tu dii Yesu akyi. Efisɛ, na n’anwonwade a ɔyɛ no atrɛw mmaa nyinaa enti na ebinom pɛ sɛ wɔbɛhwɛ no.
9 Ɔka kyerɛɛ n’asuafo no se, wɔmpɛ ɔkorow bi nsi nkyɛn baabi na sɛ nnipadɔm no kyere ne so wɔ mpoano hɔ a, watena mu akɔ. 10 Da no, na wasa nyarewa bebree. Nanso, na ayarefo no ba ara na wɔreba a wɔpɛe sɛ wɔde wɔn nsa ka n’atade.
11 Bere biara a wɔn a wɔwɔ ahonhommɔne no bi behu no no, wotwa hwe fam, wosow biribiri, ka se, “Woyɛ Onyankopɔn Ba.” 12 Nanso, ɔbɔɔ wɔn ano se, wɔnnkyerɛ onipa ko a ɔyɛ.
Asuafo dumien no yi
13 Akyiri yi, ɔkɔɔ bepɔw so, frɛɛ wɔn a wayi wɔn no baa ne nkyɛn. 14 Oyii wɔn mu dumien a daa wɔne no bɛnantew, na wɔakɔka Asɛmpa no, 15 na wɔatu ahonhommɔne nso. 16 Dumien a oyii wɔn no din ni: Simon a ɔtoo no din foforo Petro. 17 Sebedeo mma Yakobo ne Yohane nso, ɔfrɛɛ wɔn Boanerges a, ase ne aprannaa mma. 18 Wɔn a wɔka ho nso ni: Andrea, Filipo, Bartolomeo, Mateo, Toma, Yakobo Alfeo ba; Tadeo ne Simon ɔmanyɛfo, 19 ɛne Yuda Iskariot a oyii no mae no.
20 Ɔsan baa ofi a ɔte mu no mu no, nnipakuw bi san baa ne so bio. Ankyɛ koraa na ɛhɔ nyinaa ayɛ ma a onnya kwan koraa nnidi. 21 Ne fifo tee asɛm a aba no, wɔkɔɔ hɔ sɛ wɔrekɔfa no akɔ wɔn fi, efisɛ, wɔkae se, “Ne tiri mu ka no.”
Yesu ka nyaatwomfo anim
22 Mmara no akyerɛkyerɛfo a wofi Yerusalem bae no kae se, “Beelsebub a ɔyɛ ahonhommɔne panyin no afa no, na ɔnam saa tumi no so na etu ahonhommɔne no.”
23 Yesu frɛɛ wɔn kasa kyerɛɛ wɔn abebu mu se, “Ɛbɛyɛ dɛn na Satan betumi atu Satan? 24 Ahenni biara a ɛne ne ho di asi no begu.
25 Saa ara na ofi biara a ɛne ne ho di asi no nnyina ara ne no. 26 Na sɛ Satan twa ne ho ne ne ho di asi a, ɛbɛyɛ dɛn na watumi adi nkonim? Obedi nkogu. 27 Obiara ntumi nkɔ ɔhoɔdenfo fi nkɔfa ne nneɛma kwa, gye sɛ, onii no di kan kyekyere ɔhoɔdenfo no, ansa na watumi afa ne nneɛma.
28 “Mereka akyerɛ mo se, bɔne a onipa ayɛ biara no, wotumi de kyɛ no na mpo obi ka abususɛm tia me a, wotumi de kyɛ no; 29 nanso nea ɔka abususɛm tia Honhom Kronkron no de, wɔremfa nkyɛ no da. Ɛyɛ bɔne a ɛrempopa da.”
30 Ɔkaa saa asɛm yi, efisɛ, na wɔka se, ɔwɔ honhommɔne.
Yesu ne ne na ne ne nuanom
31 Ogu so rekyerɛkyerɛ no, ne na ne ne nuanom begyinaa nnipadɔm no mu baabi somaa obi sɛ, ɔnkɔfrɛ no mmra, na wɔne no nkasa. 32 Saa bere no na nnipadɔm no atwa ne ho ahyia. Nnipa no ka kyerɛɛ Yesu se, “Wo na ne wo nuanom gyina afikyiri hɔ pɛ sɛ wɔne wo kasa.”
33 Yesu bisaa wɔn se, “Hena ne me na? Ɛhefo ne me nuanom?” 34 Ɔhwɛɛ nnipadɔm no hyiae kae se, “Eyinom ne me na ne me nuanom! 35 Obiara a ɔbɛyɛ Onyankopɔn apɛde no, ɔno ne me nuabarima ne me nuabea ne me na.”


text:
TI NNUM
Onyankopɔn Akyɛde a Ɛso Paa ne Agyede No
1, 2. (a) Dɛn na ɛma w’ani gye akyɛde bi ho? (b) Adɛn nti na agyede no yɛ Onyankopɔn akyɛde a ɛso paa?
DƐN na obi de akyɛ wo a wo werɛ mfi da? Mpɛn pii no, ɛnyɛ akyɛde no kɛse ne asɛm no. Mmom, sɛ ɛyɛ biribi a wuhia paa a, w’ani sɔ na ɛma w’ani gye.
2 Onyankopɔn akyɛ yɛn nneɛma bebree, nanso baako bi wɔ hɔ a ehia yɛn sen ne nyinaa. Ɛyɛ biribi a ɛso paa a Onyankopɔn ayɛ ama nnipa. Ɛne sɛ, ɔsomaa ne Ba Yesu Kristo baa asase so na yɛnam no so anya daa nkwa. Ɛno ho ade na yɛrebesua yi. (Kenkan Mateo 20:28.) Anokwa, Yesu a Yehowa de no yɛɛ agyede maa yɛn yi ma yehu sɛ ɔdɔ yɛn paa.
DƐN NE AGYEDE NO?
3. Adɛn nti na nnipa wu?
3 Agyede no na Yehowa nam so yi nnipa fi bɔne ne owu mu. (Efesofo 1:7) Asɛm bi sii Eden turo mu mfe mpempem pii ni. Sɛ yɛte saa asɛm no ase a, ɛbɛma yɛahu nea enti a yehia agyede no. Nea esii ne sɛ Adam ne Hawa yɛɛ bɔne tiaa Onyankopɔn, enti wowui. Yɛn nyinaa yɛ wɔn mma, na wɔde bɔne awo yɛn. Enti na yɛn nso yewu no.—Hwɛ Nsɛm Bi Mu Nkyerɛkyerɛmu 9.
4. Hena ne Adam, na na ɔte sɛn?
4 Adam ne onipa a Yehowa dii kan bɔɔ no. Ná bɔne biara nni ne ho, na na ne nipadua ne n’adwene di mũ. Enti anka ɔrenyare, ɔremmɔ akwakoraa na ɔrenwu. Wei yɛ akyɛde a ɛso bi nni! Esiane sɛ Yehowa na ɔbɔɔ Adam nti, yebetumi aka sɛ Yehowa yɛ ne papa. (Luka 3:38) Ná Yehowa ne Adam taa di nkɔmmɔ. Onyankopɔn kyerɛɛ no nea ɔpɛ sɛ ɔyɛ nyinaa, na ɔmaa no adwuma a ɛbɛma n’ani agye.—Genesis 1:28-30; 2:16, 17.
5. Sɛ Bible ka sɛ Onyankopɔn bɔɔ Adam wɔ ne “suban so” a, ɛkyerɛ sɛn?
5 Onyankopɔn bɔɔ Adam wɔ ne “suban so.” (Genesis 1:27) Enti Yehowa maa Adam ne su ahorow no bi. Ebi ne ɔdɔ, nyansa, atɛntrenee ne tumi. Onyankopɔn ammɔ Adam sɛ robɔt; ɔde ne pɛ maa no. Enti ɔbɛyɛ papa oo, ɔbɛyɛ bɔne oo, na ɛwɔ ɔno ara nsam. Sɛ Adam tiee Onyankopɔn a, anka ɔbɛtena Paradise hɔ afebɔɔ.
6. Bere a Adam yɛɛ Onyankopɔn so asoɔden no, dɛn na ɔhweree? Dɛn na akɔfa abɛto yɛn so?
6 Na Adam ne Onyankopɔn ntam yɛ kama, na bɔne biara nni Adam ho, na na ne ho nso tɔ no wɔ Paradise hɔ. Nanso bere a ɔyɛɛ asoɔden maa Onyankopɔn buu no kumfɔ no, ɔhweree ne nyinaa. (Genesis 3:17-19) Ná Adam ne Hawa nni anidaso biara bio, efisɛ wɔhyɛɛ da buu Onyankopɔn mmara so. Nea Adam yɛe no kɔfaa “bɔne baa wiase, na owu nam bɔne so bae, ma owu trɛw kaa nnipa nyinaa, efisɛ wɔn nyinaa ayɛ bɔne.” (Romafo 5:12) Bere a Adam yɛɛ bɔne no, “ɔtɔn” ɔne n’asefo nyinaa hyɛɛ bɔne ne owu ase; enti nnipa bɛyɛɛ nkoa maa bɔne ne owu. (Romafo 7:14) Eyi kyerɛ sɛ yenni anidaso biara anaa? Yɛwɔ bi paa; Yehowa ama yɛn agyede.
7, 8. Dɛn ne agyede?
7 Dɛn ne agyede? Yɛka agyede a, ɛyɛ nneɛma mmienu. Nea edi kan, ɛyɛ ade a yetua de gye obi anaa biribi. Nea ɛtɔ so mmienu, ɛyɛ mpatade anaa nea wɔde si biribi a asɛe ananmu.
8 Owu ne bɔne ho nsunsuanso a Adam asoɔden de abɛsoɛ yɛn so no, onipa biara nni hɔ a obetumi agye yɛn afi mu. Nanso Yehowa ankasa de nneɛma agu akwan mu a ɔnam so begye yɛn. Ma yɛnhwɛ agyede no ho nsɛm bi ne sɛnea ebetumi aboa yɛn.
NEA YEHOWA YƐ DE TUAA AGYEDE NO
9. Dɛn na ebetumi atua agyede no?
9 Nkwa a edi mũ a Adam ma yɛhweree no, yɛn mu biara nni hɔ a obetumi ama yɛn nsa aka bio. Adɛn ntia? Efisɛ yɛn nyinaa yɛ abɔnefo. (Dwom 49:7, 8) Nanso, onipa nkwa a ɛyɛ pɛ na ebetumi atua agyede no. Ɛno nti na Bible frɛ no “agyede a ɛfata.” (1 Timoteo 2:6) Ɛsɛ sɛ agyede no tumi tua Adam nkwa a ɔhweree no.
10. Nhyehyɛe bɛn na Yehowa yɛ de tuaa agyede no?
10 Nhyehyɛe bɛn na Yehowa yɛ de tuaa agyede no? Ɔsomaa ne Ba a ɔda ne koma so baa asase so. Ne Ba no ne Yesu, abɔde nyinaa abakan no. (1 Yohane 4:9, 10) Yesu yii ne yam gyaw n’Agya ne asetena a na ɔwom wɔ soro no baa asase so. (Filipifo 2:7) Yehowa yii Yesu nkwa fii soro bɛhyɛɛ ɔbea bi yam wɔ asase so, na ɔwoo no sɛ onipa a bɔne ne nkekae biara nni ne ho.—Luka 1:35.
11. Ɛyɛɛ dɛn na onipa baako nkwa tumi yɛɛ agyede maa nnipa nyinaa?
11 Bere a Adam nyɛɛ Yehowa so asoɔden no, na n’asetena di mũ. Ná bɔne ne owu ne ɛho nsunsuanso biara nni hɔ. Enti anka n’asefo nyinaa benya asetena pa. Nanso asoɔden no nti, saa hokwan no bɔɔ wɔn. Obi betumi agye Adam asefo anaa? Yiw. (Kenkan Romafo 5:19.) Yesu a bɔne biara nni ne ho no de ne nkwa bɛyɛɛ agyede maa wɔn. (1 Korintofo 15:45) Ne nkwa a edi mũ no na ebetumi agye Adam asefo nyinaa afi owu mu.—1 Korintofo 15:21, 22.
12. Adɛn nti na Yesu faa yaw mu saa?
12 Bible ma yehu amanehunu a Yesu faa mu ansa na ɔrewu. Wɔhwee Yesu paa de no sɛn dua so maa owuu yayaayaw. (Yohane 19:1, 16-18, 30) Adɛn nti na Yesu faa yaw mu saa? Efisɛ na Satan aka sɛ onipa biara nni hɔ a ɔrehu amane paa a, ɔbɛkɔ so asom Onyankopɔn. Yesu dii Onyankopɔn nokware de kyerɛe sɛ onipa a ɔyɛ pɛ hu amane sɛ dɛn mpo a, obetumi agyina mu. Hwɛ sɛnea Yesu maa Yehowa koma tɔɔ ne yam!—Mmebusɛm 27:11; hwɛ Nsɛm Bi Mu Nkyerɛkyerɛmu 15.
13. Ɔkwan bɛn na Yesu faa so tuaa agyede no?
13 Ɔkwan bɛn na Yesu faa so tuaa agyede no? Ne nipadua a ɛyɛ pɛ no na ɔde tua maa n’Agya. Yehowa maa atamfo kwan ma wokum Yesu Nisan da a ɛto so 14, afe 33 (sɛnea na Yudafo bu mmere). (Hebrifo 10:10) Ne nnansa so no, Yehowa nyanee Yesu maa no honhom nipadua. Afei deɛ na Yesu nyɛ onipa bio! Akyiri yi, Yesu kɔɔ soro de ne ho kɔkyerɛɛ n’Agya sɛ ɔde ne nipadua a ɛyɛ pɛ no ayɛ agyede. (Hebrifo 9:24) Afei a watua agyede no, yebetumi anya ogye afi bɔne ne owu mu.—Kenkan Romafo 3:23, 24.
NEA AGYEDE NO BETUMI AYƐ AMA WO
14, 15. Dɛn na ɛsɛ sɛ yɛyɛ na yɛanya bɔne fafiri?
14 Yɛafi ase renya Onyankopɔn akyɛde nwonwaso no so mfaso. Ma yɛnhwɛ mfaso a yɛrenya seesei ne nea yebenya daakye no bi.
15 Yenya bɔne fafiri. Nnipa ntumi nyɛ nea ɛteɛ bere nyinaa. Yedi mfomso, na ɛtɔ da nso a, yɛkeka nsɛm anaa yɛyɛ nneɛma bi a ɛmfa kwan mu. (Kolosefo 1:13, 14) Yɛbɛyɛ dɛn anya bɔne fafiri? Sɛ yɛyɛ bɔne a, ɛsɛ sɛ yefi yɛn koma mu nu yɛn ho, na yɛsrɛ Yehowa ma ɔde kyɛ yɛn. Yɛyɛ saa a, ɛbɛma yɛanya bɔne fafiri.—1 Yohane 1:8, 9.
16. Sɛ yɛpɛ ahonim pa a, dɛn na ɛsɛ sɛ yɛyɛ?
16 Yenya ahonim pa. Sɛ yɛyɛ biribi ma yɛn ahonim anaa yɛn tiboa bu yɛn fɔ a, yɛyɛ basaa. Ɛtɔ da mpo a, yɛte nka sɛ yɛnsɛ hwee, anaa mfaso biara nni yɛn so. Nanso ɛnsɛ sɛ yɛpa abaw. Sɛ yɛsrɛ Yehowa sɛ ɔmfa yɛn bɔne nkyɛ yɛn a, yegye di sɛ obetie. (Hebrifo 9:13, 14) Sɛ yɛwɔ ɔhaw anaa su bi a epiapia yɛn ma yɛyɛ bɔne a, Yehowa pɛ sɛ yɛde ne nyinaa to n’anim. (Hebrifo 4:14-16) Yɛyɛ saa a, ɛbɛma yɛne Onyankopɔn ntam ayɛ kama.
17. Nhyira bɛn na Yesu wu no bɛma yɛanya?
17 Yɛwɔ anidaso sɛ yɛbɛtena ase daa. “Bɔne akatua ne owu, na akyɛde a Onyankopɔn de ma ne daa nkwa a ɛnam yɛn Awurade Kristo Yesu so.” (Romafo 6:23) Esiane sɛ Yesu wu maa yɛn nti, yebetumi atena ase daa na yare a ɛde yare deɛ, yɛrennyare bi da. (Adiyisɛm 21:3, 4) Dɛn na yɛyɛ a, yɛn nsa bɛka saa nhyira yi?
W’ANI SƆ AGYEDE NO ANAA?
18. Dɛn na ɛma yehu sɛ Yehowa dɔ yɛn?
18 Sɛ obi kyɛ wo biribi a w’ani gye ho a, wunni ho agorɔ koraa. Akyɛde biara ne agyede no nsɛ, enti ɛsɛ sɛ yefi koma mu da Yehowa ase. Yohane 3:16 ka sɛ, “Onyankopɔn dɔ wiase paa ma enti ɔde ne Ba a ɔwoo no koro no mae.” Ampa, Yehowa dɔ yɛn paa; ɛno nti na ɔde ne Ba Yesu a ɔda ne koma so no maa yɛn. Yenim sɛ Yesu nso dɔ yɛn paa, efisɛ, ɔno nso penee so bewu maa yɛn. (Yohane 15:13) Enti agyede no reka akyerɛ wo sɛ Onyankopɔn ne Yesu dɔ wo paa.—Galatifo 2:20.
19, 20. (a) Wobɛyɛ dɛn afa Yehowa adamfo? (b) Dɛn na obi yɛ a ɛkyerɛ sɛ ogye Ɔba no di?
19 Seesei a woabehu sɛ Onyankopɔn dɔ wo yi, wobɛyɛ dɛn afa no adamfo? Sɛ wunnim obi a, ɛyɛ den sɛ wobɛdɔ no. Yohane 17:3 ka sɛ yebetumi ahu Yehowa. Sɛ wuhu no yiye a, ɛbɛma woadɔ no. Afei nso, ɛbɛma w’ani agye sɛ wobɛyɛ nea ɛsɔ n’ani na woabɛyɛ n’adamfo. Enti kɔ so sua Bible no, na wubehu Yehowa yiye.—1 Yohane 5:3.
20 Ma w’ani nsɔ Yesu agyede afɔre no. Bible ka sɛ, “nea ogye Ɔba no di no wɔ daa nkwa.” (Yohane 3:36) Dɛn na obi yɛ a ɛkyerɛ sɛ ogye Ɔba no di? Nea Yesu aka sɛ yɛnyɛ no, ɛsɛ sɛ odi so. (Yohane 13:15) Sɛ yɛn ani sɔ agyede no a, ɛnyɛ yɛn ano kɛkɛ na yɛde bɛka sɛ yegye Yesu di, ɛsɛ sɛ yɛyɛ biribi ka ho. Yakobo 2:26 ka sɛ: ‘Gyidi a nnwuma nnim awu.’
21, 22. (a) Adɛn nti na ɛsɛ sɛ yɛkɔ Kristo Wu Nkaedi no afe biara? (b) Dɛn na yebesua wɔ Ti 6 ne 7?
21 Kɔ Kristo Wu Nkaedi no bi. Anwummere a etwa to ansa na Yesu rewu no, ɔkae sɛ ɛyɛ a yɛnkae ne wu no. Enti afe biara yehyiam kae no. Bible frɛ saa nhyiam no “Awurade Anwummeduan.” (1 Korintofo 11:20; Mateo 26:26-28) Yesu pɛ sɛ yɛkae sɛ ɔde ne nipadua a bɔne biara nni ho no ayɛ agyede ama yɛn. Ɔkae sɛ: “Monkɔ so nyɛ eyi mfa nkae me.” (Kenkan Luka 22:19.) Wokɔ Nkaedi no a, ɛkyerɛ sɛ w’ani sɔ agyede no ne ɔdɔ nwonwaso a Yehowa ne Yesu ada no adi akyerɛ yɛn no.—Hwɛ Nsɛm Bi Mu Nkyerɛkyerɛmu 16.
22 Anokwa, akyɛde biara nni hɔ a, ɛne agyede no sɛ. (2 Korintofo 9:14, 15) Nnipa mpempem pii a wɔawuwu mpo, akyɛde yi betumi aboa wɔn. Yedu Ti 6 ne 7 a, yebesua ho ade pii.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Genesis 5:1-32
5 Eyi ne Adam abakɔsɛm nhoma. Da a Onyankopɔn bɔɔ Adam no ɔyɛɛ no Onyankopɔn sɛso.+2 Ɔbarima ne ɔbea na ɔbɔɔ wɔn.+ Na ohyiraa wɔn, na da a ɔbɔɔ wɔn+ no ɔfrɛɛ wɔn Onipa.+3 Na Adam dii mfe ɔha aduasa no, ɔwoo ɔba a ɔte sɛ ɔno, wɔ ne suban so, na ɔtoo no din Set.+4 Adam woo Set no, ɔtenaa ase mfe ahanwɔtwe. Ɔwoo mmabarima ne mmabea.+5 Enti mfe a Adam dii nyinaa yɛ ahankron aduasa, na owui.+6 Na Set dii mfe ɔha ne anum no, ɔwoo Enos.+7 Set woo Enos no, ɔtenaa ase mfe ahanwɔtwe ne ason. Na ɔwoo mmabarima ne mmabea.8 Enti mfe a Set dii nyinaa yɛ ahankron ne dumien, na owui.9 Na Enos dii mfe aduɔkron no, ɔwoo Kenan.+10 Enos woo Kenan no, ɔtenaa ase mfe ahanwɔtwe ne dunum. Na ɔwoo mmabarima ne mmabea.11 Enti mfe a Enos dii nyinaa yɛ ahankron ne anum, na owui.12 Na Kenan dii mfe aduɔson no, ɔwoo Mahalalel.+13 Kenan woo Mahalalel no, ɔtenaa ase mfe ahanwɔtwe aduanan. Na ɔwoo mmabarima ne mmabea.14 Enti mfe a Kenan dii nyinaa yɛ ahankron ne du, na owui.15 Na Mahalalel dii mfe aduosia anum no, ɔwoo Yared.+16 Mahalalel woo Yared no, ɔtenaa ase mfe ahanwɔtwe aduasa. Na ɔwoo mmabarima ne mmabea.17 Enti mfe a Mahalalel dii nyinaa yɛ ahanwɔtwe aduɔkron anum, na owui.18 Na Yared dii mfe ɔha aduosia abien no, ɔwoo Enok.+19 Yared woo Enok no, ɔtenaa ase mfe ahanwɔtwe. Na ɔwoo mmabarima ne mmabea.20 Enti mfe a Yared dii nyinaa yɛ ahankron aduosia abien, na owui.21 Na Enok dii mfe aduosia anum no, ɔwoo Metusala.+22 Enok woo Metusala no, ɔkɔɔ so ne nokware Nyankopɔn no nantewee mfe ahasa. Na ɔwoo mmabarima ne mmabea.23 Enti mfe a Enok dii nyinaa yɛ ahasa aduosia anum.24 Enok kɔɔ so ne nokware Nyankopɔn+ no nantewee.+ Ebeduu bere bi no wɔanhu no bio, efisɛ Onyankopɔn faa no kɔe.+25 Na Metusala dii mfe ɔha aduɔwɔtwe ason no, ɔwoo Lamek.+26 Metusala woo Lamek no, ɔtenaa ase mfe ahanson aduɔwɔtwe abien. Na ɔwoo mmabarima ne mmabea.27 Enti mfe a Metusala dii nyinaa yɛ ahankron aduosia akron, na owui.28 Na Lamek dii mfe ɔha aduɔwɔtwe abien no, ɔwoo ɔbabarima.29 Ɔtoo no din Noa,+ na ɔkae sɛ: “Oyi na ɔbɛkyekye yɛn werɛ, yɛn adwuma ne yaw a yɛte wɔ yɛn nsa ano mu esiane asase a Yehowa domee+ no nti.”30 Lamek woo Noa no, ɔtenaa ase mfe ahanum aduɔkron anum. Na ɔwoo mmabarima ne mmabea.31 Enti mfe a Lamek dii nyinaa yɛ ahanson aduɔson ason, na owui.32 Na Noa dii mfe ahanum no, ɔwoo Sem+ ne Ham+ ne Yafet.+


text:
ADESUA 15
Dɛn Nti na Ɛsɛ sɛ Wokɔ so Sua Yehowa Ho Ade?
1. Ɔkwan bɛn so na Bible a wobɛkɔ so asua no bɛboa wo?
Akyinnye biara nni ho sɛ Bible mfiase nkyerɛkyerɛ a yɛasusuw ho no ama ɔdɔ a wowɔ ma Yehowa no mu ayɛ den. Ɛsɛ sɛ wokɔ so sua ade na ama ne ho dɔ a wowɔ no mu ayɛ den kɛse. (1 Petro 2:2) Anidaso a wowɔ sɛ wobɛtena ase daa no gyina Onyankopɔn Asɛm no a wobɛkɔ so asua na ama woabɛn no no so.—Kenkan Yohane 17:3; Yuda 21.
Sɛ wunya Onyankopɔn ho nimdeɛ pii a, wo gyidi bɛyɛ den. Gyidi bɛboa wo ma woasɔ Onyankopɔn ani. (Hebrifo 11:1, 6) Ɛbɛka wo ma woasesa na woayɛ nsakrae a mfaso wɔ so wɔ w’abrabɔ mu.—Kenkan Asomafo Nnwuma 3:19.
2. Ɛbɛyɛ dɛn na afoforo atumi anya Onyankopɔn ho nimdeɛ a woanya no so mfaso?
Sɛnea ɛte biara no, w’ani begye ho sɛ wobɛka nea woasua no ho asɛm akyerɛ afoforo, efisɛ yɛn nyinaa ani gye ho sɛ yɛbɛka asɛm pa bi a yɛate akyerɛ afoforo. Bere a wugu so resua Bible no, wubehu sɛnea wode Bible no bɛkyerɛkyerɛ Yehowa ho ade ne asɛmpa no mu gyidi a woanya no mu akyerɛ afoforo.—Kenkan Romafo 10:13-15.
Nnipa dodow no ara fi ase ka asɛmpa no kyerɛ wɔn nnamfo anaa wɔn abusuafo. Yɛ anifere. Sɛ́ anka wobɛka sɛ wo nnamfo ne w’abusuafo som nyɛ papa no, ka Onyankopɔn bɔhyɛ ho asɛm kyerɛ wɔn. Afei nso, kae sɛ mpɛn pii no su pa a yɛda no adi na ɛma nkurɔfo ani gye asɛm no ho sen asɛm a yɛka no.—Kenkan 2 Timoteo 2:24, 25.
3. Abusuabɔ bɛn na wubetumi ne Onyankopɔn anya?
Onyankopɔn Asɛm no a wubesua no bɛboa wo ma woanya nkɔso wɔ ne som mu. Awiei koraa no, wubetumi ne Yehowa anya abusuabɔ soronko bi. Wubetumi abɛyɛ ne dea sɛ n’abusua no muni ankasa.—Kenkan 2 Korintofo 6:18.
4. Wobɛyɛ dɛn atumi anya nkɔso bere nyinaa?
Sɛ wokɔ so sua Onyankopɔn Asɛm no a, wubetumi anya nkɔso wɔ ne som mu. (Hebrifo 5:13, 14) Ka kyerɛ Yehowa Dansefo bi na ɔmfa Dɛn na Yebetumi Asua Afi Bible Mu? nhoma no bi mmrɛ wo na ɔne wo mmesua Bible no. Dodow a wusua Onyankopɔn Asɛm no, dodow no ara na ebesi wo yiye wɔ w’asetenam.—Kenkan Dwom 1:1-3; 73:27, 28.
Asɛmpa no fi Yehowa a ɔyɛ anigye Nyankopɔn no hɔ. Sɛ wobɛn ne nkurɔfo kɛse a, ɛbɛma woabɛn ɔno nso paa. (Hebrifo 10:24, 25) Sɛ wokɔ so bɔ mmɔden sɛ wobɛyɛ nea ɛsɔ Yehowa ani a, na worepɛ nkwa ankasa a ɛno ne daa nkwa no. Nokwasɛm ne sɛ, ade a eye sen biara a wubetumi ayɛ ne sɛ wobɛbɛn Onyankopɔn.—Kenkan 1 Timoteo 1:11; 6:19.
SUA PII
ASAFO NHYIAM
Ɛdeɛn na Yɛyɛ wɔ Ahennie Asa So?
Hwɛ video yi na wobɛhu.
BIBLE ADESUA HO NHYEHYƐE
Adɛn Nti na Ɛsɛ sɛ Wusua Bible?
Nsɛmmisa a ɛkyere adwene paa no, Bible reboa nnipa mpempem pii ama wɔanya ho mmuae. Wo nso, wopɛ sɛ ɛboa wo saa anaa?
Dɛn na Bible Kyerɛkyerɛ Ankasa?


text:
ƐZINZALƐ ARANE No. 5 2016 | Nienwu A Yɛbanyia Arɛlekyekyelɛ Yɛavi A?
Yɛ muala yɛhyia arɛlekyekyelɛ titili wɔ ngyegyelɛ mekɛ nu. Magazine ɛhye ka kɛzi Nyamenle kyekye menli mɔɔ ɛlɛyia ngyegyelɛ la arɛle la anwo edwɛkɛ.
EDWƐKƐ TITILI
Yɛ Muala Yɛhyia Arɛlekyekyelɛ
Saa yɛ nwo sonla wu, yɛ nwo to yɛ kpole, yɛ agyalɛ sɛkye anzɛɛ yɛ gyima fi yɛ sa a, nienwu a yɛbanyia moalɛ a?
EDWƐKƐ TITILI
Kɛzi Nyamenle Kyekye Yɛ Rɛle La
Moalɛ nna maa menli mɔɔ ɛlɛdi nyane la.
EDWƐKƐ TITILI
Arɛlekyekyelɛ Wɔ Ngyegyelɛ Mekɛ Nu
Kɛzi menli nyianle moalɛ wɔ mekɛ mɔɔ ɛnee bɛhyia nwolɛ kpalɛ la.
SUKOA BƐ DIEDI
‘Konle Ne Le Gyihova Ɛdeɛ’
Duzu a boale Devidi maanle ɔlile Golayate anwo zo konim a? Duzu a yɛsukoa yɛfi Devidi edwɛkɛ ne anu a?
Devidi Nee Golayate
—Ɔle Edwɛkɛ Mɔɔ Ɔzile Amgba Ɔ?
Tendɛtiama bie mɔ ka kɛ edwɛkɛ ɛhye mɔ ɛnle nɔhalɛ. Asoo mɔɔ bɛka la le nɔhalɛ ɔ?
BAEBOLO NE KAKYI SONLA
Ɛnee Melɛ Ahonle Ɛtane Yɛɛ Mekulo Basabasayɛlɛ
Duzu a maanle kpavolɛ bie mɔɔ kulo konle mɔɔ wɔ Mexico la hakyile ye subane ɛ?
Duzu A Baebolo Ne Ka A?
Menli lɛ adwenle ngakile wɔ Nyamenle Belemgbunlililɛ ne anwo. Yemɔti duzu a baebolo ne kilehile wɔ nwo amgba? Bie a mualɛ ne bazi ɛ nwo.
Kenga Dɔɔnwo Wɔ Yintanɛte Zo
Duzu Ati A Ɛyɛ Nzɛlɛlɛ A? Asoo Nyamenle Babua Me Nzɛlɛlɛ?
Saa Nyamenle babua wɔ nzɛlɛlɛ a, ɔbagyinla ɛ nwo zo.


text:
ƐZUKOALƐDEƐ 14
Belemgbunlililɛ Mɔɔ Bali Tumi Wɔ Ewiade Amuala
Ɛbahola wɔahile Belemgbunlililɛ mɔɔ yɛlɛka nwolɛ edwɛkɛ la ɔ?— Nyamenle Belemgbunlililɛ ne ɔ, Belemgbunlililɛ ne mɔɔ bamaa azɛlɛ ye ayɛ paladaese la. Ɛkulo kɛ ɛsukoa Belemgbunlililɛ ɛhye anwo debie dɔɔnwo ɔ?—
Belemgbunlililɛ biala lɛ ye belemgbunli. Na belemgbunli ne di ye menli ne azo tumi. Ɛze Nyamenle Belemgbunlililɛ ne azo Belemgbunli ne ɔ?— Yemɔ a le Gyisɛse Kelaese. Ɔwɔ anwuma. Ɔnrɛhyɛ ɔbayɛ awie biala mɔɔ wɔ azɛlɛ ye azo la Belemgbunli! Ɛnea a Gyisɛse yɛ ewiade amuala Belemgbunli a yɛ nye balie ɔ?—
Duzu a ɛ nye la ye ade wɔ Paladaese a?
Yɛ nye balie kpole kpalɛ! Wɔ Paladaese, menli ɛnrɛho anzɛɛ bɛnrɛhɔ konle bieko. Awie biala bahulo ɔ gɔnwo. Awie anwo ɛnrɛdo ye anzɛɛ ɔnrɛwu. Anyezinlirama banwu debie, anzodilirama bade edwɛkɛ, na menli mɔɔ bɛngola tia la bɛahola anriandi na bɛawuluwulu. Awie biala banyia aleɛ dɔɔnwo ali. Nane ngakyile bali nwɔhoa na bɛava yɛ agɔnwolɛ. Menli mɔɔ bɛwu la bɛazia ara ngoane nu. Mrenya nee mraalɛ dɔɔnwo mɔɔ wɔzukoa bɛ nwo debie wɔ brohyua ɛhye anu mɔɔ le kɛ Relɛbɛka, Releehabe, Devidi yɛɛ Yilaegya la noko bazia ara ngoane nu! Ɛkulo kɛ bɛsia bɛba a ɛ nee bɛ yia ɔ?—
Gyihova kulo wɔ na ɔkulo kɛ ɛ nye die. Saa ɛkɔ zo ɛsukoa Gyihova anwo debie na ɛtie ye a, ɛbahola wɔadɛnla aze dahuu wɔ paladaese kɛnlɛma bie anu! Ɛkulo ye zɔ ɔ?—
KENGA FI WƆ BAEBOLO NU
Ayezaya 2:4; 11:6-9; 25:8; 33:24; 35:5, 6


text:
Duzu A Baebolo Ne Ka A?
Baebolo ne bahola aboa wɔ yeamaa wɔagyinla wɔ adwenleadwenle nloa ɔ?
Duzu a ɛbaha a?
Ɛhɛe
Kyɛkyɛ
Bie a
Mɔɔ Baebolo ne ka la
“Bɛvuandi bɛ adwenleadwenle muala bɛgua [Nyamenle] anwo zo ɔluakɛ ɔdwenle bɛ nwo.” (1 Pita 5:7) Baebolo ne maa yɛnwu kɛ Nyamenle bahola aboa yɛ yeamaa yɛgyinla yɛ adwenleadwenle nloa.
Boni bieko a yɛsukoa yɛfi Baebolo ne anu a?
Saa yɛyɛ asɔne a, yɛbanyia “Nyamenle anzodwolɛ ne” mɔɔ te adwenleadwenle zo la.—Felepaema 4:6, 7.
Bieko, saa yɛkenga Baebolo ne a, ɔbaboa yɛ yeamaa yɛagyinla yɛ adwenleadwenle nloa.—Mateyu 11:28-30.
Asoo adwenleadwenle bavi ɛkɛ?
Menli bie mɔ die di . . . kɛ adwenleadwenle nee ngyegyelɛ boka alesama ɛbɛlabɔlɛ nwo noko bie mɔ die di kɛ adwenleadwenle bahola avi ɛkɛ wɔ yɛ ewule nzi. Kɛzi ɛdwenle nwo ɛ?
Mɔɔ Baebolo ne ka la
Nyamenle baye ninyɛne mɔɔ fa adwenleadwenle ba la yeavi ɛkɛ. “Ewule ɛnle ɛkɛ bieko, yɛɛ alɔbɔlɛ nee ɛzunlɛ nee nyane ɛnle ɛkɛ bieko.”—Yekile 21:4.
Boni bieko a yɛsukoa yɛfi Baebolo ne anu a?
Menli bɛadɛnla anzodwolɛ nu wɔ Nyamenle Belemgbunlililɛ ne abo.—Ayezaya 32:18.
Adwenleadwenle bavi ɛkɛ.—Ayezaya 65:17.


text:
Nnwom 15Nkwa Asem (NA-TWI)
Nea Onyankopɔn hwehwɛ
15 Awurade, hena na ɔbɛkɔ w’asɔrefi? Hena na ɔbɛsom wɔ Sion, wo bepɔw kronkron no so?
2 Onipa a otie Onyankopɔn wɔ biribiara mu no, na daa ɔyɛ ade trenee, na ne nsɛm yɛ nokware, 3 na ommu afoforo abomfiaa. Ɔnyɛ n’afɛfo bɔne na onni wɔn ho nseku. 4 Obu wɔn a Onyankopɔn apa wɔn no animtiaa, na odi wɔn a wotie Awurade no ni. Ɔkwan biara so, odi ne bɔhyɛ so. 5 Ɔma bosea a, onnye mfantom na wontumi nhyɛ n’afonom sɛ onni adansekurum. Nea ɔyɛ eyinom no tim hɔ daa.
Nkwa Asem (NA-TWI)
Akuapem Twi, dialect of Akan,
Nkwa Asɛm Apam Foforo Ne Nnwom
(Akuapem Twi New Testament and Psalms)
Copyright © 2000 by Biblica, Inc.®
Used by permission. All rights reserved worldwide.


text:
Nnwom 27Nkwa Asem (NA-TWI)
Ayeyi mpaebɔ
27 Awurade ne me hann ne me nkwagye; merensuro obiara. Awurade bɔ me ho ban fi amane mu ɛno nti, merensuro da. 2 Sɛ nnebɔneyɛfo toa me pɛ sɛ wokum me a, wohintiw, hwe ase. 3 Sɛ asraafodɔm mpo twa me ho hyia a, merensuro da; sɛ atamfo ba me so a, mede me ho bɛto Onyankopɔn so ara.
4 Ade baako na mabisa Awurade; ade baako na mehwehwɛ; sɛ mɛtena Awurade fi me nkwa nna nyinaa, na mahu n’anwonwade nyinaa, na mabisa n’akwankyerɛ. 5 Ɔhaw mu, ɔbɛma me guankɔbea; ɔbɛhwɛ me so wɔ ne fi na wabɔ me ho ban ɔbotan a ɛkorɔn so. 6 Enti medi m’atamfo a wɔatwa me ho ahyia so nkonim. Mede anigye bɛbɔ no afɔre wɔ ne fi. Mɛto dwom; mɛkamfo Awurade. 7 Awurade, sɛ mefrɛ wo a, tie me! Hu me mmɔbɔ na gye me so! 8 Wokae se, “Bra na bɛsom me.” Mibuae se, “Mɛba, Awurade.” 9 Mfa wo ho nhintaw me. Mma wo bo mmfuw me; mpam wo somfo. Woayɛ me boafo; nnyaw me hɔ; nkɔ nnya me, O Onyankopɔn, m’agyenkwa. 10 M’agya ne me na begyaw me hɔ, nanso Awurade bɛhwɛ me.
11 Kyerɛ me, Awurade, nea wopɛ sɛ meyɛ, na di m’anim kyerɛ me kwan pa efisɛ, m’atamfo dɔɔso. 12 Nnyaw me mma m’atamfo, wɔn a wɔde atoro ne ahunahuna ba me so no.
13 Minim sɛ mɛtena ase ahu Awurade papayɛ wɔ asetena yi mu.
14 Fa wo ho to Awurade so. Nya gyidi. Mpa abaw. Fa wo ho to Awurade so.


text:
Bible Nsɛmmisa Ho Mmuaeɛ
Enti berɛ bi bɛba a wiase nyinaa bɛnya aban baako?
Sɛ aban baako na ɛdi wiase nyinaa so a, hwɛ sɛnea anka nnipa bɛnya ahotɔ. Ɛnnɛ ebinom di yie paa, nanso nnipa pii na ohia nti, wɔrehunu amane. Nanso aban a ɛdwene ne manfoɔ ho deɛ, ɛbɛtumi ama obiara nsa aka nea ɔhia. Wohwɛ a nnipa bɛtumi de aban a ɛte saa aba asase so?
Ɛfiri tete nyinaa, nnipa aban adi nkoguo. Wɔntumi mmaa wɔn a wɔdi wɔn so no nsa nkaa nea wɔhia; wɔn a wɔn ho taa ka mu paa ne ahiafoɔ. Aban no bi di atirimɔdensɛm. (Ɔsɛnkafoɔ 4:1; 8:9) Nanso adeɛ nyinaa so Tumfoɔ Nyankopɔn no ahyɛ bɔ sɛ, ɔbɛma aban bi abɛsi aban a ɛwɔ wiase nyinaa ananmu. Nea ɔbɛdi saa aban no so no bɛhwɛ ne manfoɔ yie paa.
Dɛn na Onyankopɔn Ahennie bɛyɛ?
Yehowa Nyankopɔn ayi obi a ɔfata paa sɛ ɔnni wiase so hene. Ne Ba Yesu ne saa Ɔhene no. (Luka 1:31-33) Berɛ a Yesu wɔ asase so no, na ɔtaa boa nkurɔfoɔ. Sɛ ɔbɛdi asase so hene a, ɔbɛka nnipa a wɔfiri aman nyinaa so abom, na ɔbɛyi amanehunu nyinaa afiri wɔn so.
Nnipa nyinaa na wɔbɛgye Yesu atom sɛ Ɔhene anaa? Dabi. Nanso, Yehowa wɔ aboterɛ. (2 Petro 3:9) Wama nnipa anya hokwan a wɔde bɛgye Yesu atom sɛ Ɔhene. Ɛrenkyɛ, Yesu bɛyi nnipa abɔnefoɔ afiri asase so, na ɔbɛma nnipa a wɔwɔ wiase nyinaa anya asomdwoeɛ ne akomatɔyam.


text:
Mokanwo
Ndɛnebualɛ Kenle—Yemɔ A Le Duzu?
KƐZI ɛbu Ndɛnebualɛ Kenle ne ɛ? Menli dɔɔnwo suzu kɛ bɛbava menli mgbe mgbe bɛara Nyamenle belemgbunli ebia ne anyunlu ngoko ngoko na bɛabua bɛ nuhua ko biala ndɛne wɔ ɛkɛ. Bɛbamaa bie mɔ anyia anwuma asetɛnla mɔɔ yɛ anyelielɛ, na bɛabua bie mɔ fɔlɛ bɛamaa bɛanwu amaneɛ dahuu. Noko akee, Baebolo ne ka mekɛ ɛhye anwo edwɛkɛ ngakyile. Nyamenle Edwɛkɛ ne ɛnga kɛ ɔle mekɛ mɔɔ yɛ ɛzulolɛ, na emomu ɔkile kɛ ɔle anyelazo ne ɛlielɛ mekɛ.
Yɛkenga mɔɔ ɛzoanvolɛ Dwɔn hanle ye wɔ Ndɛnebualɛ Kenle ne anwo la wɔ Yekile 20:11, 12 kɛ: ‘Menwunle Belemgbunli ne nee ye belemgbunli ebia fufule ne mɔɔ ɔde zolɛ la. Anwuma nee azɛlɛ minlinle ɔ nyunlu ɛkɛ ne na bɛannwu bɛ bieko. Na menwunle mɔwuamra, mgbole nee ngyikyi kɔsɔɔti, kɛ bɛgyigyi belemgbunli ebia kpole ne anyunlu, na bɛbukebuke mbuluku nu wɔ ɛkɛ. Eza bɛbukele teasema buluku ne noko anu, na bɛluale mɔɔ bɛhɛlɛ bɛ wɔ mbuluku ne anu la azo bɛbuale mɔwuamra ndɛne wɔ bɛ nyɛleɛ nwo.’ Ndɛnebuavolɛ boni a bɛha ɔ nwo edwɛkɛ wɔ ɛke a?
Gyihova Nyamenle a le Ndɛnebuavolɛ kpole ne a. Noko akee, yeva ndɛnebualɛ gyima ne yewula awie asa nu. Kɛmɔ Gyima ne 17:31 kile la, ɛzoanvolɛ Pɔɔlo hanle kɛ Nyamenle ɛhile “kenle mɔɔ ɔbalua sonla ne mɔɔ yedu ye yezie ɛkɛ ne la anwo zo yeabua aleɛabo amra kɔsɔɔti ndɛne a.” Ndɛnebuavolɛ ɛhye mɔɔ bɛdu ye bɛzie ɛkɛ ne la a le Gyisɛse Kelaese mɔɔ bɛdwazo ye bɛvi ewule nu la. (Dwɔn 5:22) Noko, mekɛ boni a Ndɛnebualɛ Kenle ne babɔ ɔ bo a? Ɔbayɛ mekɛ tendenle nyɛ?
Yekile buluku ne kile kɛ Ndɛnebualɛ Kenle ne babɔ ɔ bo wɔ Amagɛdɔn konle ne anzi, mekɛ mɔɔ bɛbazɛkye Seetan ewiade ne la. * (Yekile 16:14, 16; 19:19–20:3) Wɔ Amagɛdɔn anzi bɛbado Seetan nee ye sunsum evinli ne mɔ efiade wɔ kuma ne mɔɔ ɛnlɛ ɔ bo la anu ɛvolɛ apenle ko. Wɔ zɔhane mekɛ ne anu, menli 144,000 ne bayɛ ndɛnebuavolɛma na bɛ nee ‘Kelaese ali belemgbunli ɛvolɛ apenle.’ (Yekile 14:1-3; 20:1-4; Wulomuma 8:17) Ndɛnebualɛ Kenle ne ɛnle dɔnehwele 24 mekɛ mɔɔ bapɛ nu ndɛndɛ a. Ɔbayɛ ɛvolɛ apenle ko.
Wɔ ɛvolɛ apenle mekɛ ne anu, Gyisɛse Kelaese “babua anyewɔzoamra nee mɔwuamra ndɛne.” (2 Temɔte 4:1) “Anyewɔzoamra” ne bayɛ menli “pemgbenleamgbe” anzɛɛ ekpunli kpole ne mɔɔ bapɛ Amagɛdɔn la. (Yekile 7:9-17) Ɛzoanvolɛ Dwɔn eza nwunle ‘mɔwuamra kɛ bɛgyigyi belemgbunli ndɛnebualɛ ebia ne anyunlu.’ Kɛmɔ Gyisɛse bɔle ɛwɔkɛ la, ‘mɔwuamra amuala bade Kelaese ane wɔ bɛ nla ne mɔ anu, na bɛvi bɛ nla ne mɔ anu bɛbavinde’ ɔlua ewudwazo zo. (Dwɔn 5:28, 29; Gyima ne 24:15) Noko duzu a bɛbagyinla zo bɛabua bɛ kɔsɔɔti ndɛne a?
Kɛmɔ ɛzoanvolɛ Dwɔn ɛnyelɛzodeɛnwunlɛ ne kile la, ‘bɛbukebukele mbuluku nu’ na ‘bɛluale mɔɔ bɛhɛlɛ wɔ mbuluku ne anu la azo bɛbuale mɔwuamra ndɛne wɔ bɛ nyɛleɛ nwo.’ Asoo ninyɛne mɔɔ menli yɛle ye dɛba la a wɔ mbuluku ɛhye mɔ anu a? Kyɛkyɛ, ndɛnebualɛ ne ɛnrɛgyinla ninyɛne mɔɔ menli yɛle kolaa na bɛawu la azo. Kɛzi yɛkola yɛka ye zɔ ɛ? Baebolo ne ka kɛ: “Sonla wu a, ɛnee ɔnle ɛtane tumi bo bieko [“ɛnee bɛbua ye benle wɔ ye ɛtane nwo,” NW].” (Wulomuma 6:7) Ɛhye ati, saa yɛbaha a, menli mɔɔ bɛbadwazo bɛ la bɛara ngoane nu mɔɔ bɛva bɛ ɛtane bɛhyɛ bɛ a. Yemɔti mbuluku ne mɔ bagyinla ɛkɛ ne amaa ninyɛne fofolɛ mɔɔ Nyamenle kulo kɛ yɛyɛ la. Saa menli mɔɔ bapɛ Amagɛdɔn nee bɛdabɛ mɔɔ bɛbadwazo bɛ la bɛadɛnla aze dahuu a, ɔwɔ kɛ bɛdi Nyamenle mɛla nee debie fofolɛ biala mɔɔ Gyihova kulo kɛ bɛyɛ mɔɔ ɔbala ye ali wɔ ɛvolɛ apenle ne anu la azo. Ɛhye ati, bɛbagyinla mɔɔ menli bayɛ ye wɔ Ndɛnebualɛ Kenle ne anu la azo a bɛabua bɛ ndɛne a.
Wɔ Ndɛnebualɛ Kenle ne anu menli mgbe mgbe dɔɔnwo banyia adenle mɔɔ lumua la azukoa Nyamenle anwo debie na bɛava bɛabɔ bɛ ɛbɛla. Ɛhye kile kɛ bɛbayɛ ngilehilelɛ gyima dɔɔnwo. Nɔhalɛ nu, ‘ewiade amra bazukoa pɛlepɛlelilɛ anzɛɛ tenleneyɛlɛ.’ (Ayezaya 26:9) Noko akee, tɛ menli ne amuala a bahulo kɛ bɛkɛyɛ Nyamenle ɛhulolɛdeɛ a. Ayezaya 26:10 ka kɛ: “Saa ɛnwu amumuyɛnli anwunvɔne a, ɔnzukoa pɛlepɛlelilɛ; ɔyɛ amumuyɛ wɔ pɛlepɛlema maanle nu, ɔnnwu kɛ [Gyihova, NW] si de bedevinli la.” Bɛbazɛkye ɛtanevolɛma ɛhye mɔ bɔkɔɔ wɔ Ndɛnebualɛ Kenle ne anu.
Ndɛnebualɛ Kenle ne kara awieleɛ la, ɛnee alesama mɔɔ wɔ ɛkɛ ne la ‘ɛzia ɛra ngoane’ nu bieko kɛ menli mɔɔ di munli la. (Yekile 20:5) Ɛhye ati, Ndɛnebualɛ Kenle ne bamaa alesama azia ara bɛ mɔlebɛbo mekɛ mɔɔ ɛnee bɛdi munli la anu. (1 Kɔlentema 15:24-28) Akee sɔnea mɔɔ ɔli awieleɛ la bara. Bɛbaye Seetan bɛavi efiade ne na bɛamaa ye adenle bɛamaa yeazɔ alesama yeanlea mekɛ mɔɔ ɔli awieleɛ la. (Yekile 20:3, 7-10) Menli mɔɔ baho atia ye la bɛanyia Baebolo nu ɛwɔkɛ ɛhye: “Tenlenema bava azɛlɛ ne ayɛ bɛ ɛdeɛ, na bɛadɛnla zolɛ dahuu.” (Edwɛndolɛ 37:29)Ɛhɛe, Ndɛnebualɛ Kenle ne bayɛ nyilalɛ amaa alesama mɔɔ di nɔhalɛ la kɔsɔɔti!
^ ɛden. 1 Mɔɔ fane Amagɛdɔn anwo la, yɛsɛlɛ wɔ nea Insight on the Scriptures, Volume 1, mukelɛ 594-5, 1037-8, yɛɛ Worship the Only True God ne tile 20, mɔɔ Gyihova Alasevolɛ ɛyɛ la.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Dwom 115:1-18
115 Biribiara nyɛ yɛn dea, O Yehowa, biribiara nyɛ yɛn dea;+Wo din na hyɛ no anuonyam+Sɛnea w’adɔe ne wo nokware te.+2 Dɛn nti na ɛsɛ sɛ amanaman no ka sɛ:+“Wɔn Nyankopɔn no, ɛhe na ɔwɔ?”+3 Yɛn Nyankopɔn wɔ ɔsoro;+Nea ɛsɔ n’ani biara ɔyɛ.+4 Wɔn ahoni yɛ dwetɛ ne sika,+Ɔdesani nsa ano adwuma.+5 Wɔwɔ ano, nanso wɔnkasa;+Wɔwɔ aniwa, nanso wonhu ade;+6 Wɔwɔ aso, nanso wɔnte asɛm.+Wɔwɔ hwene, nanso wɔnte ade hua.+7 Wɔwɔ nsa, nanso wɔmfa nso ade mu.+Wɔwɔ nan, nanso wontumi nnantew;+Wɔmfa wɔn menewa nkasa.+8 Wɔn a wɔyɛ wɔn no bɛyɛ sɛ wɔn ara,+Wɔn a wɔde wɔn ho to wɔn so no nyinaa.+9 O Israel, momfa mo ho nto Yehowa so;+Ɔno ne mo boafo ne mo kyɛm.+10 O Aaron fie, momfa mo ho nto Yehowa so;+Ɔno ne mo boafo ne mo kyɛm.+11 Mo a musuro Yehowa, momfa mo ho nto Yehowa so;+Ɔno ne mo boafo ne mo kyɛm.+12 Yehowa akae yɛn; obehyira yɛn,+Obehyira Israel fie,+Na obehyira Aaron fie.+13 Obehyira wɔn a wosuro Yehowa,+Nketewa ne akɛse nyinaa.+14 Yehowa bɛma mo adɔɔso,+Mo ne mo mma nyinaa.+15 Mone wɔn a Yehowa ahyira mo;+Ɔno ne ɔsoro ne asase Yɛfo.+16 Ɔsoro yɛ Yehowa soro,+Na asase de, ɔde ama nnipa mma.+17 Ɛnyɛ awufo na woyi Yah ayɛ,+Anaa wɔn a wɔkɔhyɛ fam komm no.+18 Yɛn na yebehyira Yah+Nnɛ akosi mmeresanten.+Munyi Yah ayɛ!+


text:
Nnwom 51Nkwa Asem (NA-TWI)
Bɔne fafiri mpaebɔ
51 Hu me mmɔbɔ, O Onyankopɔn, wɔ dɔ a wodɔ me daa nti. Esiane w’ahummɔbɔ kɛse nti, popa me bɔne! 2 Hohoro m’amumɔyɛ nyinaa na tew me ho fi me bɔne mu! 3 Mihu me mfomso; daa mekae me bɔne. 4 Mayɛ bɔne atia wo; atia wo nko. Na mayɛ nea woka se ɛyɛ amumɔyɛ. Enti sɛ wubu me atɛn a, na ɛfata. Na wudi bem nso sɛ wubu me fɔ. 5 Meyɛ bɔne fi m’awosu mu; efi da a wɔwoo me no, na meyɛ bɔne. 6 Nokware na wohwehwɛ. Fa wo nyansa hyɛ m’adwene mu.
7 Yi me bɔne na me ho bɛtew. Hohoro me ho na mɛhoa asen sukyerɛmma. 8 Ma mente ahosɛpɛw ne anigye. Ɛwom, woabubu me pasaa de; nanso me ho bɛtɔ me bio. 9 Kata w’ani wɔ me bɔne ho na popa m’amumɔyɛ nyinaa. 10 Ma me koma mu ntew, O Onyankopɔn, na fa nokware honhom foforo hyɛ me mu. 11 Mpam me mfi w’anim. Nyi wo honhom kronkron, mfi me mu. 12 Ma me ahosɛpɛw a efi wo nkwagye mu no bio. Na ma ɛnyɛ me pɛ sɛ metie wo. 13 Na mɛkyerɛ nnebɔneyɛfo wo mmara na wɔbɛsan aba wo nkyɛn. 14 Fa me nkwa kyɛ me, O Onyankopɔn, na gye me nkwa na mede anigye bɛda wo trenee adi. 15 Boa me na menkasa, Awurade, na mɛkamfo wo.
16 Wompɛ afɔrebɔ anka mɛbɔ wo bi. Ɔhyew afɔre nsɔ w’ani. 17 M’afɔrebɔ yɛ ahobrɛase honhom, O Onyankopɔn. Worempo ahobrɛase ne koma a anu ne ho.
18 O Onyankopɔn, ma Sion nhu w’ayamye na boa no na ɔnto Yerusalem afasuw no.
19 Na afei w’ani bɛsɔ afɔrebɔ a edi mu ne ɔhyew afɔre ne anantwinini afɔre a wɔbɛbɔ wɔ w’afɔremuka so.


text:
Adɛn Nti na Mofrɛ Baabi a Muhyia no Ahenni Asa?
Yɛfrɛ baabi a yehyia som no “Yehowa Adansefo Ahenni Asa.” Nneɛma a edidi so yi nti na yɛfrɛ hɔ saa:
Ɛhɔ yɛ dan anaa baabi a yehyiam.
Yekohyia som Yehowa, Onyankopɔn a ɔma wɔkyerɛw Bible no, na yedi ne ho adanse kyerɛ nkurɔfo.
—Dwom 83: 18; Yesaia 43:12.
Onyankopɔn Ahenni a Yesu kaa ho asɛm no, ɛhɔ na yehyia sua ho ade.
—Mateo 6: 9, 10; 24: 14; Luka 4:43.
Kɔ Yehowa Adansefo Ahenni Asa biara a ɛbɛn wo na kɔhwɛ sɛnea wɔyɛ wɔn nhyiam.
SUA PII
ASAFO NHYIAM
Ɛdeɛn na Yɛyɛ wɔ Ahennie Asa So?
Hwɛ video yi na wobɛhu.


text:
Ana Hom Yi Hɔn A Nkan No Wɔwɔ Hom Som No Mu No Akwa?
Hɔn a wonumaa hɔn dɛ Jehovah Adasefo naaso wɔnnda ho nnkã asɛm no nnkyerɛ afofor, anaa mpo wɔatwẽ hɔnho efi hɔn mfɛfo agyedzifo ho no, yennyi hɔn akwa. Nokwasɛm nye yi, yɛhwehwɛ hɔn, na yɛbɔ mbɔdzen dɛ yebekenyan hɔn ma wɔaasan nye hɛn abɔsom.
Yennfitsi ara nntu obi a ɔyɛ bɔn a enyiber wɔ mu no. Naaso, sɛ ɔdasefo bi a woenuma no dze yɛ no ntɔyɛɛ dɛ obobu Bible no abrabɔ ho akwankyerɛ do na sɛ oennu noho a, yebeyi no akwa anaadɛ wobotu no efi asafo no mu. Bible no kã no pefee dɛ: “
Hom nyi nyimpa bɔn no mfi hom mu.”
Na ɔbarimba a woetu no, naaso ne yer na ne mba da ho yɛ Jehovah Adasefo no so ɛ? Ɔsom mu nkitahodzi a ɔnye hɔn wɔ no mu twa, naaso ebusua mu dze no tsena hɔ. Awar no mu ebusuabɔ kɔ do dɛmara, na ɔnye ebusua no hɔn dabiara da nkitahodzi no so yɛ dɛ mbrɛ ɔtse noara.
Hɔn a woetu hɔn no botum aba hɛn som mu dwumadzi ahorow no bi. Sɛ wɔpɛ a wobotum so enya Bible mu afotu efi asafo no mu mpanyimfo hɔ. Botae no ara nye dɛ yɛbɔboa ankorankor biara ma ɔaasan afata dɛ Jehovah Adasefo no mu kor bio. Hɔn a woetu hɔn, naaso wɔbɔ mbɔdzen dɛ wɔbɔpow abrabɔ a ɔmmfata, na wɔda no edzi dɛ wɔpɛ dɛ wɔdze Bible gyinapɛn bɔ hɔn bra no, wɔsan gye hɔn ba asafo no mu bio.


text:
MMABUN BISA SƐ
Daa na Me Werɛ Aho
—Menyɛ Dɛn?
“Sɛ obiara hia mmoa a, ɔba me nkyɛn ma meboa no. Nanso nea obiara nnim ne sɛ, sɛ meboa wɔn wie a, mekɔ fie kɔhyɛ dan mu sũ.”
—Kellie.
“Sɛ meboto a, ɛyɛ a mempɛ sɛ mɛbɛn obiara. Sɛ obi ka sɛ memmra dwumadie bi ase a, mepɛ biribi de yi me ho ano sɛnea ɛbɛyɛ a merenkɔ. M’abusuafoɔ nnim m’awerɛhoɔ no ho hwee. Ɛyɛ wɔn sɛ biribiara da dinn.”
—Rick.
Wo nso, ɛyɛ a wote nka te sɛ Kellie ne Rick anaa? Sɛ saa na wote nka a, ɛno nkyerɛ sɛ asɛm wɔ wo ho. Ɛwom ara a, yɛn mu biara werɛ tumi ho ne ho. Mmarima ne mmaa anokwafoɔ a Bible ka wɔn ho asɛm no mpo, ɛtɔ mmere bi a, na wɔn werɛ ho.
Ɛtɔ da a na wonim nea enti a wo werɛ aho, nanso, ebi hɔ a na wonhu nea enti. Asɛm a Anna, ababaa bi a wadi mfie 19 kaeɛ ne sɛ: “Sɛ biribi bɔne bi ntoo wo mpo a, wo werɛ tumi ho. Sɛ wonni haw mpo a, wo werɛ tumi ho wo ho. Wodwene ho ara a, wonte aseɛ, nanso ɛtumi si!”
Sɛ wonim nea enti a wo werɛ aho o, wonnim o, asɛm no ne sɛ, ɛba saa a, ɛdeɛn na wobɛyɛ? Nneɛma a wobɛtumi ayɛ no bi nie:
Ka ho asɛm. Hiob ahohia mu no, ɔkaa sɛ: “Mɛkasa me kra awerɛhoɔ mu!”
—Hiob 10:1.
Kellie ka sɛ: Sɛ meka m’asɛm kyerɛ obi a, me ho bae me ankasa. Mete nka sɛ m’adesoa no, obi asɔ mu bi. Ɛte sɛ nea meda amena mu na obi de ahoma rebɛyi me afi mu.
Twerɛ wo haw no to hɔ. Sɛ awerɛhoɔ ama woayɛ basaa a, ɛnneɛ twerɛ sɛnea wote nka gu krataa so. Bere a Onyankopɔn honhom kaa Dawid ma ɔtwerɛɛ nnwom no, Dawid de n’awerɛhoɔ a ɔdi ho nsɛm kaa ho. (Dwom 6:6) Wo nso, sɛ wo werɛ ho na wotwerɛ ho asɛm to hɔ a, ɛbɛboa wo ma ‘woakora nyansa ne adwempa.’
—Mmebusɛm 3: 21.
Heather ka sɛ: Sɛ me werɛ ho a, m’adwene tu fra. Nanso, sɛ metwerɛ nea ahyɛ me so no to hɔ a, ɛma m’adwene mu da hɔ. Sɛ wotumi twerɛ nea ɛha wo to hɔ na wohu nea wobɛyɛ wɔ ho a, awerɛhoɔ renhyɛ wo so mmoro so.
Bɔ ho mpaeɛ. Bible ka sɛ, sɛ wobɔ wo haw ho mpae a, ‘Onyankopɔn asomdwoeɛ a ɛboro adwene nyinaa soɔ no bɛbɔ w’akoma ne w’adwene nsusuiɛ ho ban.’
—Filipifoɔ 4: 6, 7.
Esther ka sɛ: Meyɛe ara sɛ mɛhu nea enti a m’ani nnye, nanso manhu. Mesrɛɛ Yehowa sɛ ɔmmoa me mma mennya anigye. Afei deɛ na awerɛhoɔdie basabasa no afono me. Nanso Yehowa adom, me werɛ nho saa bio. Mahu sɛ mpaebɔ yɛ adwuma paa!
Nea wobɛtumi ayɛ: Kenkan asɛm a ɛwɔ Dwom 139:23, 24 no, na wobɛhu sɛnea ɛsɛ sɛ wobɔ Yehowa mpaeɛ. Ka biribiara a ɛwɔ wo koma mu kyerɛ no, na srɛ no sɛ ɔmma wonhu nea ɛma wodi awerɛhoɔ no.
Nea yɛaka yi nyinaa akyi no, Onyankopɔn Asɛm Bible nso wɔ hɔ ma wo. Bible yɛ nwoma a ɛsom bo paa. Sɛ wokenkan a, wobɛhu nneɛma pii a ɛbɛma w’ani agye.
Sɛ awerɛhoɔ no annyae a, ɛdeɛn na wobɛyɛ?
Aberanteɛ bi a wɔfrɛ no Ryan ka sɛ ɛtɔ da a ɔmpɛ sɛ ɔbɛsɔre afi kɛtɛ so mpo efisɛ ɔresɔre yi, awerɛhoɔ nkoaa. Ryan yare adwenemhaw. Nnipa pii nso wɔ saa yareɛ no bi. Nhwehwɛmu kyerɛ sɛ, sɛ woyi mmabun 4 a, wɔn mu 1 nya adwenemhaw a ano yɛ den anaa nea ano nyɛ den ansa na wabɛyɛ ɔpanin.
Dɛn na ɛbɛma woahu sɛ woanya adwenemhaw? Ebia na w’ani nnye sɛ kane no, anaa wo suban asesa. Ɛbɛtumi aba sɛ wompɛ sɛ wobɛbɛn obiara, na nneɛma a na woyɛ no bere bi a atwam nso, afei deɛ w’ani nnye ho bio. Afei nso, w’adidie ne wo nna nyinaa bɛtumi asesa, na ɛbɛtumi aba sɛ daa wote nka sɛ mfasoɔ nni wo so anaa woayɛ bɔne bi. Sɛ wohu saa nneɛma yi bi wɔ wo ho a, ɛbɛtumi akyerɛ sɛ woanya adwenemhaw.
Nokwasɛm ne sɛ, ɛwom ara a, nneɛma a yɛaka yi bi tumi yɛ yɛn mu biara. Nanso sɛ ɛboro nnawɔtwe mmienu a, ɛnneɛ ebia ɛho bɛhia sɛ woka kyerɛ w’awofoɔ ma wɔne wo kɔ ayaresabea. Sɛ yareɛ bi na ɛma wo werɛ ho saa a, ɛnneɛ mokɔ dɔkota hɔ a, mobɛhu.
Sɛ dɔkota ka sɛ woanya adwenemhaw a, ɛnsɛ sɛ wofɛre ho. Nnipa pii a wɔwɔ adwenemhaw no, esiane sɛ ayaresafoɔ hwɛɛ wɔn maa wɔn nnuro nti, wɔn ho atɔ wɔn, na seesei deɛ wɔn ani gye. Sɛ adwenemhaw na ɛma wo werɛ ho o, sɛ ɛnyɛ ɛno o, kae awerɛkyekyesɛm a ɛwɔ Dwom 34:18 no. Ɛhɔ ka sɛ: “Yehowa bɛn wɔn a wɔn akoma abubuo; ɔgye wɔn a wɔn honhom abotoɔ.”
SUA PII
NYAN!
Ehia Wo a Nwu
Dɛn na ɛbɛma obi abu owuo sɛ yɔnkoɔ?


text:
Kɛ Ɔkɛyɛ Na Wɔali Ewule Nwo Ɛzulolɛ Zo Ɛ?
Baebolo ne bua kɛ
Kɛmɔ ewule le yɛ kpɔvolɛ la ati, yɛsulo ye na yɛyɛ biala mɔɔ yɛbahola la yɛbɔ yɛ ngoane nwo bane. (1 Kɔlentema 15:26) Noko akee, ewule nwo ɛzulolɛ mɔɔ ɛnfɛta mɔɔ gyi adalɛ nee diedi mgbane zo la maa menli yɛ ngɛkɛlɛ “wɔ mekɛ mɔɔ bɛde ngoane nu la.” (Hibuluma 2:15) Saa ɛnwu nɔhalɛ ne a ɔnrɛmaa ɛnrɛzulo ewule na ɛ nye balie ɛbɛlabɔlɛ nu.
Ewule nwo nɔhalɛ edwɛkɛ
Mowuamra ɛnze ɛhwee. (Edwɛndolɛ 146:4) Ɔnle kɛ ɛsulo kɛ ɛwu a bɛbahile wɔ nyane ɔluakɛ, Baebolo ne fa ewule toto nafelɛ nwo.
—Edwɛndolɛ 13:3; Dwɔn 11:11-14.
Mowuamra ɛnrɛhola ɛnrɛboda yɛ. Yɛ agbɔvolɛ mɔɔ kulo basabasayɛlɛ bɔbɔ la ‘die bɛ ɛnwomenle’ anzɛɛ ɛngola ɛnyɛ ɛhwee wɔ mekɛ mɔɔ bɛwu la. (Mrɛlɛbulɛ 21:16) Baebolo ne ka kɛ “bɛ ɛkpɔlɛ, nee bɛ anyebolo muala ɛwie.”
—Nolobɔvo ne 9:6.
Saa yɛwu a ɔngile kɛ yɛ awieleɛ ne ala ɛne. Nyamenle balua ewudwazo ne azo yeamaa mowuamra azia ara ngoane nu bieko.
—Dwɔn 5:28, 29; Gyima ne 24:15.
Nyamenle ɛbɔ mekɛ bie mɔɔ “ewule ɛnle ɛkɛ bieko” la anwo ɛwɔkɛ. (Yekile 21:4) Baebolo ne ka mekɛ zɔhane anwo edwɛkɛ kɛ: “Tenlenema bava azɛlɛ ne ayɛ bɛ ɛdeɛ, na bɛadɛnla zolɛ dahuu” mɔɔ bɛnrɛzulo kɛ bɛbawu a.
—Edwɛndolɛ 37:29.
Sukoa Dɔɔnwo
ƐZINZALƐ ARANE
Saa Yɛwu A Yɛkɔ Ni?
Menli mɔtwɛ bie mɔɔ bɛdwazole bɛ la anwo edwɛkɛ wɔ Baebolo ne anu. Duzu a bɛhanle wɔ ewule nwo a?


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
1 Korintofo 15:1-58
15 Afei anuanom merema moahu asɛmpa+ a meka kyerɛɛ mo,+ na mo nso mugyei, na mugyina mu+ no.2 Bio nso wɔnam asɛm a mede kaa asɛmpa no kyerɛɛ mo no so regye mo nkwa,+ sɛ muso mu denneennen a, gye sɛ ebia mobɛyɛɛ gyidifo kwa.+3 Na nsɛm a edi kan a me nso minyae+ a mede maa mo ne sɛ yɛn bɔne nti na Kristo wui sɛnea Kyerɛwnsɛm no ka no;+4 na wosiee no,+ na da a ɛto so abiɛsa+ no, wonyan no,+ sɛnea Kyerɛwnsɛm no ka no;+5 na oyii ne ho adi kyerɛɛ Kefa+ ne afei dumien no.+6 Ɛno akyi no, oyii ne ho adi kyerɛɛ anuanom bɛboro ahanum bere koro mu, na wɔn mu dodow no ara da so te ase,+ nanso wɔn mu binom adeda wɔ owu mu.7 Ɛno akyi no oyii ne ho adi kyerɛɛ Yakobo,+ ne afei asomafo no nyinaa;+8 na nea etwa to koraa no, oyii ne ho adi kyerɛɛ me+ a mete sɛ nea ne bere anso a wɔwoo no yi.9 Na mene nea osua koraa+ wɔ asomafo no mu a mensɛ sɛ wɔfrɛ me ɔsomafo, efisɛ metaa+ Onyankopɔn asafo.10 Nanso Onyankopɔn adom+ nti na mete sɛnea mete yi. Na dom a ɔdom me no anyɛ kwa,+ na mmom mebɔɔ me ho mmɔden sen wɔn nyinaa,+ nanso ɛnyɛ me, na ɛyɛ Onyankopɔn adom a ɛka me ho no.+11 Nanso sɛ́ ɛyɛ me anaa ɛyɛ wɔn no, saa na yɛka asɛm no, na saa na moagye adi.+12 Afei sɛ wɔreka Kristo ho asɛm sɛ wɔanyan no afi awufo mu+ a, adɛn nti na mo mu binom ka sɛ awufo sɔre biara nni hɔ?+13 Na sɛ awufo sɔre nni hɔ de a, na ɛkyerɛ sɛ wɔannyan Kristo nso.+14 Na sɛ wɔannyan Kristo nso a, yɛn asɛnka yɛ kwa, na yɛn gyidi nso yɛ kwa.+15 Afei nso wobebu yɛn sɛ yɛadi Onyankopɔn ho adansekurum,+ efisɛ yɛadi adanse+ atia Onyankopɔn sɛ wanyan Kristo,+ a sɛ awufo sɔre biara nni hɔ a, anka wannyan no.+16 Na sɛ wɔrennyan awufo a, na ɛkyerɛ sɛ wɔannyan Kristo nso.17 Bio nso, sɛ wɔannyan Kristo a, na mo gyidi so nni mfaso, na moda so wɔ mo bɔne mu.+18 Nokwarem no, ɛbɛkyerɛ nso sɛ wɔn a Kristo mu wɔdedae wɔ owu mu+ no asɛe kwa.+19 Sɛ nkwa yi mu nko na yɛanya Kristo mu anidaso+ a, ɛnde na yɛn na yɛyɛ mmɔbɔ paa wɔ nnipa nyinaa mu.20 Nanso afei wɔanyan Kristo afi awufo mu+ sɛ wɔn a wɔadeda wɔ owu mu no aba a edi kan.+21 Na sɛnea ɛnam onipa so na owu+ bae no, saa ara na ɛnam onipa so na owusɔre nso bae.+22 Na sɛnea obiara rewu wɔ Adam mu+ no, saa ara na wɔbɛma obiara anya nkwa wɔ Kristo mu.+23 Nanso obiara ne ne gyinabea: Kristo ne aba a edi kan+ no, ansa na wɔn a wɔyɛ Kristo dea no adi hɔ wɔ ne mmae mu.+24 Ɛno akyi na awiei no bɛba ma ɔde ahenni no ahyɛ ne Nyankopɔn ne n’Agya nsa, bere a watu aban ne tumi ne ahoɔden nyinaa agu+ no.25 Na etwa sɛ odi hene kosi sɛ Onyankopɔn de atamfo nyinaa begu ne nan ase.+26 Ɔtamfo a otwa to a obetu no agu ne owu.+27 Na Onyankopɔn “de nneɛma nyinaa guu ne nan ase.”+ Na sɛ ɔka sɛ ‘wɔde nneɛma nyinaa agu ne nan ase’+ a, emu da hɔ pefee sɛ nea ɔde nneɛma nyinaa guu ne nan ase no nka ho bi.+28 Na sɛ onya de nneɛma nyinaa gu ne nan ase+ a, afei Ɔba no ankasa nso de ne ho bɛhyɛ Nea+ ɔde nneɛma nyinaa hyɛɛ n’ase no ase, na Onyankopɔn ayɛ ade nyinaa ama obiara.+29 Anyɛ saa a anka wɔn a wɔbɔ wɔn asu kɔ owu mu no bɛyɛ dɛn?+ Sɛ awufo nsɔre koraa+ a, dɛn nti na wɔbɔ wɔn asu+ kɔ owu mu?30 Adɛn nti nso na yɛwɔ asiane mu dɔn biara?+31 Da biara me ne owu bɔ mpunimpu.+ Anuanom, mede ahurusi+ a midi wɔ mo ho wɔ yɛn Awurade Yesu Kristo mu si so dua.32 Sɛ me ne mmoa koe sɛnea nnipa yɛ wɔ Efeso+ no a, mfaso bɛn na ɛwɔ so ma me? Sɛ awufo nsɔre a, ɛnde “momma yennidi na yɛnnom, na ɔkyena na yɛawu.”+33 Mommma wɔnnnaadaa mo. Fekubɔne sɛe ɔbra pa.+34 Momma mo ani nna hɔ+ wɔ trenee mu, na monntena bɔne mu, efisɛ ebinom nni Onyankopɔn ho nimdeɛ.+ Merekasa de ahyɛ mo aniwu.+35 Nanso obi bɛka sɛ: “Ɔkwan bɛn na wɔbɛfa so anyan awufo? Nipadua bɛn mpo na wɔde reba?”+36 Onipa a wunni adwene! Nea wudua no nnya nkwa, gye sɛ awu ansa;+37 na nea wudua no, ɛnyɛ dua a ɛbɛba no na wudua, na mmom aba kɛkɛ,+ awi anaa foforo biara;38 nanso Onyankopɔn ma ɛyɛ dua+ a ɔpɛ,+ na aba no mu biara nya n’ankasa dua.39 Ɔhonam nyinaa nyɛ honam koro, na mmom ɛsono adesamma de na ɛsono ntɔteboa de, ɛsono nnomaa de na ɛsono mpataa+ de.40 Na ɔsoro+ abɔde wɔ hɔ na asase so abɔde+ wɔ hɔ; na ɔsoro abɔde anuonyam+ nko na asase so abɔde de nko.41 Owia+ anuonyam nko na ɔsram+ anuonyam nko, na nsoromma+ nso anuonyam nko; na nsoromma mpo, emu biara ne n’anuonyam.42 Saa ara nso na awufo sɔre te.+ Wodua no nea ɛporɔw mu, wonyan no nea ɛmporɔw+ mu.43 Wodua no animguase mu,+ wonyan no anuonyam mu.+ Wodua no mmerɛwyɛ mu,+ wonyan no tumi mu.+44 Wodua no honam nipadua+ mu, wonyan no honhom nipadua+ mu. Sɛ honam nipadua wɔ hɔ a, honhom nipadua nso wɔ hɔ.45 Saa ara na wɔakyerɛw mpo sɛ: “Onipa a odi kan Adam bɛyɛɛ ɔkra teasefo.”+ Adam a odi akyiri no bɛyɛɛ honhom+ a ɔma nkwa.+46 Nanso, ɛnyɛ honhom mu de no na edi kan, na mmom honam mu de no, ɛno akyi ansa na honhom mu de no reba.+47 Onipa a odi kan no fi fam na wɔde dɔte na ɛyɛɛ no;+ onipa a ɔto so abien no fi soro.+48 Sɛnea nea wɔde dɔte yɛɛ no no+ te no, saa ara na wɔn a wɔde dɔte yɛɛ wɔn no nso te; na sɛnea nea ofi soro+ no te no, saa ara na wɔn a wofi soro no nso te.+49 Na sɛnea yɛhyɛɛ nea wɔde dɔte yɛɛ no no suban+ no, saa ara na yɛbɛhyɛ nea ofi soro no nso suban.+50 Nanso anuanom, eyi na meka, sɛ honam ne mogya ntumi nnya Onyankopɔn ahenni,+ na saa ara na nea ɛporɔw ntumi nnya nea ɛmporɔw.+51 Hwɛ! Meka mo ahintasɛm kronkron bi sɛ: Ɛnyɛ yɛn nyinaa na yɛbɛdeda owu mu, na mmom yɛn nyinaa bɛsesã+52 ntɛm so, anibu mu, torobɛnto a edi akyiri no mu. Na torobɛnto+ no bɛhyɛn, na wɔanyan awufo sɛ wɔn a wɔmporɔw, na yɛbɛsesã.53 Na ɛsɛ sɛ nea ɛporɔw yi hyɛ nea ɛmporɔw,+ na nea ewu+ yi hyɛ nea enwu.54 Na sɛ nea ɛporɔw yi hyɛ nea ɛmporɔw, na nea ewu yi hyɛ nea enwu a, ɛno na asɛm a wɔakyerɛw no bɛba mu sɛ: “Wɔamene owu+ akosi daa.”+55 “Owu, wo nkonimdi wɔ he? Owu, wo nwowɔe wɔ he?”+56 Nwowɔe+ a ɛde owu ba ne bɔne, na bɔne tumi ne Mmara+ no.57 Nanso aseda nka Onyankopɔn, efisɛ ɔnam yɛn Awurade Yesu Kristo so ma yedi nkonim!+58 Enti me nuanom adɔfo, muntintim,+ munnhinhim, monyɛ pii wɔ Awurade adwuma no mu+ daa, na munim sɛ mo brɛ renyɛ kwa+ Awurade mu.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Kolosefo 1:1-29
1 Paulo a ɔnam Onyankopɔn pɛ so abɛyɛ Kristo Yesu somafo,+ ne yɛn nua Timoteo+2 de kɔma akronkronfo ne anuanom anokwafo a wɔwɔ Kristo mu+ wɔ Kolose:Adom ne asomdwoe a efi yɛn Agya Onyankopɔn hɔ nka mo.+3 Bere biara a yɛbɛbɔ mpae ama mo no,+ yɛda Onyankopɔn a ɔne yɛn Awurade Yesu Kristo Agya no ase,+4 efisɛ yɛate mo gyidi wɔ Kristo Yesu mu no ho asɛm ne ɔdɔ a modɔ akronkronfo+ nyinaa,5 anidaso+ a ɛda hɔ retwɛn mo wɔ ɔsoro no nti.+ Saa anidaso yi na moate dedaw denam asɛmpa no nokwasɛm no ka so,+6 na ɛno na adu mo nkyɛn, sɛnea ɛresow aba+ na ɛrenya nkɔanim+ wɔ wiase nyinaa+ na ɛrekɔ so saa wɔ mo nso mo mu, fi da a motee na muhuu Onyankopɔn adom+ mu yiye wɔ nokware mu no.+7 Ɛno na musua fii yɛn yɔnko akoa Epafra+ a yɛdɔ no a ɔyɛ Kristo somfo nokwafo a ɔyɛ adwuma ma yɛn no hɔ,8 nea waka honhom fam ɔdɔ+ a mowɔ nso ho asɛm akyerɛ yɛn no.9 Eyi nti na yɛn nso efi da a yɛtee ho asɛm no, yennyaee sɛ yɛbɛbɔ mpae ama mo,+ na yɛasrɛ sɛ ne pɛ ho nokware nimdeɛ+ nhyɛ mo ma wɔ nyansa+ ne honhom mu ntease nyinaa mu,+10 na moanantew sɛnea ɛsɛ+ Yehowa+ na ɛsɔ n’ani koraa, bere a mokɔ so sow aba wɔ adwuma pa+ biara mu nya Onyankopɔn ho nokware+ nimdeɛ pii,11 na moyɛ den wɔ tumi a mubenya biara mu sɛnea n’anuonyam tumi+ te no, na ama moanya boasetɔ+ akosi ase na mode anigye anya abodwokyɛre,12 na moada Agya a wama moafata sɛ munya akronkronfo+ agyapade+ mu kyɛfa wɔ hann no mu no ase.+13 Wagye yɛn afi esum tumi+ ase de yɛn aba+ ne Ba a ɔdɔ no+ no ahenni mu,+14 na ɔno na yɛnam no so anya ogye, kyerɛ sɛ yɛn bɔne fafiri.+15 Ɔno ne Onyankopɔn a wonhu no+ no suban,+ abɔde nyinaa mu abakan;+16 efisɛ no so+ na wɔnam bɔɔ nneɛma a aka nyinaa wɔ soro ne asase so, nhengua, mpanyinni, nniso, tumidi, nea wohu ne nea wonhu.+ Nneɛma a aka nyinaa wɔnam no so na ɛbɔe,+ na wɔbɔ maa no.17 Bio nso, odi nneɛma a aka nyinaa kan,+ na no so na wɔnam yɛɛ nneɛma a aka nyinaa,+18 na ɔno ne nipadua no, asafo no, ti.+ Ɔno ne mfiase, awufo sɔre mu abakan,+ sɛnea ɛbɛyɛ a ɔbɛyɛ odikanfo+ wɔ nneɛma nyinaa mu;19 efisɛ Onyankopɔn hui sɛ ɛfata sɛ nneɛma nyinaa tena ne mu yɛ mã,+20 na ɔnam no so aka ɔno ne nneɛma a aka+ nyinaa abom bio+ denam asomdwoe+ a ɔde ne mogya+ a ohwie guu asɛndua so+ no dii ho dwuma no so, asase so nneɛma ne ɔsoro nneɛma nyinaa.21 Nokwarem no, mo a anka bere bi na moyɛ ananafo+ ne atamfo esiane mo adwene a na ɛwɔ nnwuma bɔne so nti no,+22 afei de waka mo ne no abom bio+ denam obiako no honam nipadua so wɔ ne wu mu,+ na ama ɔde mo akyerɛ sɛ nnipa kronkron a wonni dɛm+ a asɛm biara nni wɔn ho+ wɔ n’anim,23 nanso gye sɛ mokɔ so tena gyidi no mu,+ gyina fapem+ no so na mutintim+ a momma wɔntwe mo mfi asɛmpa a motee+ a wɔaka ho asɛm+ wɔ abɔde+ a ɛwɔ ɔsoro ase nyinaa mu ho anidaso no ho. Saa asɛmpa yi na me Paulo, mabɛyɛ ho ɔsomfo.+24 Afei meredi ahurusi wɔ amane a mihu ma mo no mu,+ na me fam no, merewie Kristo mu amanehunu+ a aka no wɔ me honam mu ama ne nipadua a ɛne asafo no.+25 Mebɛyɛɛ asafo yi somfo+ sɛnea ofiehwɛ adwuma+ a efi Onyankopɔn hɔ no te, nea mo nti wɔde maa me sɛ memfa nka Onyankopɔn asɛm no nkosi ase no,26 ahintasɛm kronkron+ a wɔde hintaw wiase nhyehyɛe+ a atwam ne awo ntoatoaso a aba kɔ no. Nanso afei de wɔayi adi akyerɛ+ n’akronkronfo27 a Onyankopɔn ani agye ho sɛ ɔbɛma wɔahu ahintasɛm kronkron+ yi anuonyam ahonya+ wɔ amanaman no mu no. Ɛne Kristo+ a ɔwɔ mo mu no, n’anuonyam ho anidaso no.+28 Ɔno na yɛbɔ ne ho dawuru+ tu onipa biara fo na yɛkyerɛkyerɛ onipa biara wɔ nyansa nyinaa mu,+ sɛnea ɛbɛyɛ a yɛde onipa biara bɛkyerɛ sɛ odi mũ+ wɔ Kristo mu.29 Eyi nti na meyɛ adwumaden yere me ho+ sɛnea n’adwuma+ a ɔde tumi yɛ wɔ me mu no te.+


text:
Wopɛ sɛ wokenkan saa asɛm yi wɔ %% mu anaa?
Tie Onyankopɔn na Tena Ase Daa
Nnianim Asɛm
Onyankopɔn te sɛ agya bi a ɔwɔ ɔdɔ. 1 Petro 5:6, 7
Onyankopɔn yɛ yɛn Bɔfo, na odwen yɛn ho. Sɛnea agya a onim nyansa na ɔwɔ ɔdɔ kyerɛkyerɛ ne mma no, saa ara na Onyankopɔn kyerɛkyerɛ nnipa a wɔwɔ mmaa nyinaa sɛ wɔmfa ɔkwampa so.
Onyankopɔn yi nokware a ɛsom bo adi kyerɛ yɛn na ɛma yenya anigye ne anidaso.
Sɛ wutie Onyankopɔn a, ɔbɛkyerɛ wo kwan abɔ wo ho ban na waboa wo adi wo haw ahorow ho dwuma.
Nanso ɛnyɛ ɛno nko—wobɛtena ase daa!
Onyankopɔn ka kyerɛ yɛn sɛ, ‘yɛmmra ne nkyɛn. Yentie no na . . . yennya nkwa.’ Yesaia 55:3
SUA PII
ASƐMPA A EFI ONYANKOPƆN HƆ!
Onyankopɔn wɔ abodin pii. Ebi ne Ade Nyinaa so Tumfoɔ, Ɔbɔadeɛ, ne Awurade. Onyankopɔn din pue bɛboro 7,000 wɔ Bible mu.
ASƐMPA A EFI ONYANKOPƆN HƆ!
So Onyankopɔn wɔ din, na odwen yɛn ho anaa?
Share
Share
TIE ONYANKOPƆN NA TENA ASE DAA
Twi
Tie Onyankopɔn na Tena Ase Daa—Nnianim Asɛm
https://assetsnffrgf-a.akamaihd.net/assets/m/1102011098/afrn/art/1102011098_afrn_sqr_xl.jpg


text:
ƆFÃ 4
Wotiee Satan—Dɛn na Efii mu Bae?
Adam ne Hawa antie Onyankopɔn, ma enti wowui. Genesis 3:6, 23
Hawa tiee ɔwɔ no na odii aduaba no. Ɛno akyi no, ɔde aduaba no bi maa Adam, na odii.
Nea wɔyɛe no nnye—ná ɛyɛ bɔne. Onyankopɔn pam wɔn fii Paradise hɔ.
Asetena yɛɛ den maa wɔne wɔn mma. Wonyinyinii na wowuwui. Bere a wowui no, wɔankɔ ahonhom atenae; wofii nkwa mu.
Awufo te sɛ dɔte a nkwa nnim. Genesis 3:19
Esiane sɛ yɛn nyinaa fi Adam ne Hawa mu nti na yewuwu no. Awufo ntumi nhu ade, wɔnte asɛm, na wontumi nyɛ hwee.—Ɔsɛnkafo 9:5, 10.
Ná ɛnyɛ Yehowa adwene ne sɛ nnipa bewu. Ɛrenkyɛ obenyan wɔn a wɔawuwu no aba nkwa mu bio. Sɛ wotie no a, wɔbɛtena ase daa.


text:
Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Yesaia 48:1-22
48 Muntie, Yakob fie, mo a mode Israel+ din ato mo ho na mufi Yuda+ asuti mu, mo a mode Yehowa din ka ntam+ na mobɔ Israel Nyankopɔn din,+ nanso ɛnyɛ nokware anaa trenee mu.+2 Wɔka sɛ wofi kurow kronkron mu,+ na wɔde wɔn ho atweri Israel Nyankopɔn+ a ne din de asafo Yehowa no.+3 “Kan nneɛma no, mekae akyɛ. Epue fii m’anom, na mema wɔtee.+ Mekanyan me ho ara pɛ na nneɛma no bae.+4 Minim sɛ woyɛ den+ na wo kɔn yɛ dade ntini,+ na wo moma yɛ kɔbere,+5 enti meka kyerɛɛ wo akyɛ. Ennya mmae no, mema wotee,+ na woanka sɛ, ‘M’ankasa me bosom na ayɛ, me honi a wɔasen ne me honi a wɔagu na ɛma ɛbae.’+6 Moate;+ na monhwɛ ne nyinaa.+ Afei morenka ho asɛm anaa?+ Mprempren mama moate nsɛm foforo, nsɛm a wɔde asie a munnim ho hwee.+7 Afei na wɔabɔ, na emfi tete; ɛyɛ biribi a wontee da besi nnɛ, na woanka sɛ, ‘Hwɛ, minim dedaw.’+8 “Ampa, wontee,+ na wunnim, na efi tete w’aso mmuei. Minim sɛ nkontomposɛm+ ara na wudi na wɔfrɛ wo ‘mmaratofo fi yafunu mu.’+9 Me din nti, mɛka m’abufuw ahyɛ,+ na m’ayeyi nti, mɛhyɛ me ho so na mantwa wo ankyene.+10 Hwɛ, manan wo, nanso ɛnyɛ sɛ dwetɛ.+ Mapaw wo afi ahohia fononoo mu.+11 Me din nti, me din nti na mɛyɛ.+ Dɛn nti na memma wongu me din ho fĩ?+ Meremfa m’anuonyam mma obiara.+12 “O Yakob, Israel a mafrɛ wo, tie me. Mete sɛnea mete.+ Mene odikanfo,+ na me ara nso ne okyikafo.+13 Afei nso m’ankasa me nsa na ɛtoo asase no fapem,+ na mede me nsa nifa na ɛtrɛw ɔsoro mu.+ Merefrɛ wɔn ama wɔn nyinaa abegyina hɔ.+14 “Mo nyinaa mommoaboa mo ho ano ntie.+ Wɔn mu hena na waka eyinom? Yehowa ankasa dɔ no.+ Nea ɛsɔ n’ani na ɔbɛyɛ Babilon,+ na ne basa bɛba Kaldeafo so.+15 Me, me ara na maka. Mafrɛ no;+ mede no aba, na ne kwan besi no yiye.+16 “Muntwiw mmɛn me, na muntie eyi. Efi mfiase nyinaa manka biribiara wɔ ahintawee mu.+ Bere a efii ase bae no, na mewɔ hɔ.”Afei Awurade Tumfoɔ Yehowa ankasa asoma me, wasoma ne honhom.+17 Nea Yehowa, wo Gyefo,+ Israel Kronkronni no,+ se ni: “Me Yehowa, mene wo Nyankopɔn, nea ɔkyerɛ wo ade a eye ma wo,+ nea ogya wo fa ɔkwan a ɛsɛ sɛ wofa so no so.+18 O sɛ wubetie me mmara nsɛm a,+ anka w’asomdwoe bɛyɛ sɛ asubɔnten,+ na wo trenee ayɛ sɛ po asorɔkye.+19 Afei wo nkyirimma bɛyɛ sɛ anhwea, na w’asefo ayɛ sɛ emu mfuamfua.+ Wɔrentwa ne din nkyene na wɔrentɔre n’ase mfi m’anim.”+20 Mumfi Babilon!+ Munguan mfi Kaldeafo nkyɛn.+ Momfa anigye nto ahurusi dwom, na momma wɔnte eyi.+ Momma ennu asase ano.+ Monka sɛ: “Yehowa agye n’akoa Yakob.+21 Bere a ɔde wɔn nam asase kesee so no,+ osukɔm anne wɔn.+ Ɔmaa nsu tue fii ɔbotan mu maa wɔn, ɔpaee ɔbotan mu maa nsu senee.”+22 “Asomdwoe nni hɔ mma abɔnefo,”+ Yehowa na waka.


text:
NYAN! August 2015 | Nkwammoaa—Nwomakorabea a Ɛwɔ Nkwa!
Yɛhwɛ sɛnea DNA yɛ adwuma no a, ɛma yɛhu sɛnea nkwa te ankasa.
ASƐM A ƐDA SO
Nkwammoaa—Nwomakorabea a Ɛwɔ Nkwa!
Dɛn na ɛmaa nyansahufo akukudam a wɔgye adannandi di sesaa wɔn adwene?
MMOA A WƆDE MA ABUSUA NO
Kyerɛ Wo Mma Ahosodi
Sɛ woyɛ nea wo mma pɛ biara ma wɔn a, na wode biribi a ɛho hia paa rekame wɔn.
Bible Nkyerɛkyerɛ Ma Nkurɔfo Hu Akenkan ne Akyerɛw
Bere a Josefina fii ase suaa akenkan ne akyerɛw no, na wadi mfe 101. Enti ɔhuu akenkan?
BIBLE NO ADWENE
Ɛsɛ Sɛ Yɛma Biribiara Ho Kwan?
Adɛn nti na Bible ma yɛhu sɛ ɛnsɛ sɛ yɛma biribiara ho kwan?
Wannyaa Ne Gyidi Mu
Song Hee Kang tumi gyinaa owuyareɛ ano bere a na wadi mfe 14 pɛ.
WƆBƆE ANAA?
Agyaakwaa Haterewa Hankrase
Ɛboa aboa no ma ɔtumi huri tenteenten a ɔnhwe fam.
Nneɛma Foforo a Ɛwɔ Wɛbsaet Ha
Tie W’awofo
Adɛn nti na ehia sɛ wutie w’awofo? Wohwɛ mmofra video yi a, wo ne Caleb nyinaa benya saa asɛm no ho mmuae.